Move to iOS — iPhone`га “ўтиш” учун Android илова » Ўзбекистон янгиликлари – Zamin.uz\nMove to iOS — iPhone`га “ўтиш” учун Android илова\nApple компанияси iPhone қурилмаларидан эндигина фойдаланишни бошлаган собиқ “андроидчи”лар учун корпорация тарихида илк маротаба Android илова — Move to iOS (iOSга ўтиш)ни тақдим этди.\nИловадан фойдаланиш учун iOS 9 операцион системаси ўрнатилган iPhone ва Google`нинг 4.0 ва ундан юқори мобил платформаси ўрнатилган Android-смартфон керак бўлади. iPhone`да “ўтиш”ни амалга ошириш учун дастлабки созламалар амалга оширилмаслиги керак, айнан шу вақтда Android маълумотларига ўтиш имкони бўлади.\nЯнги платформага суратлар ва видеолар, хабарлар, Google аккаунти маълумотлари, алоқа рақамлари, тақвим ҳамда браузердаги хатчўпларни кўчириб ўтказиш мумкин. Шу билан бирга, Apple иловаси Android-смартфонга ўрнатилган иловаларни таҳлил қилиб, App Store`да мавжуд бўлган ўхшаш иловаларни янги iPhone`га бепул ўрнатади.\nБарча ускуналари тармоққа Wi-Fi орқали уланган бўлиб, маълумотларни жўнатиб “булут” орқали эмас, балки симсиз алоқа йўли билан Android ускунага iPhone`даги махсус рақам киритилганидан сўнг кўчирилади.\n14:43 Google iPhone’дан Android’га ўтиш учун ёрдам берадиган янги функцияни ишга туширади\n22:39 Android фойдаланувчилари Apple’нинг биринчи дастурини совуқ кутиб олди\n17:57 Apple iPhone учун тўлов сифатида Android дастуридаги эски телефонларни олади


Тошкентлик 12 ёшли скрипкачи Халқаро Jumeirah Sounds танловнинг совринига эга бўлди - Kultura.uz\nР.М. Глиэр номидаги Республика мусиқага ихтисослаштирилган академик лицейининг 12 ёшли ўқувчиси Асалхон Юсупова виоленчель ижроси бўйича Дубайда ўтказилган Болалар ва ўсмирлар Халқаро мусиқа ижрочиларининг танлови «Jumeirah Sounds»нинг гран-присига эга бўлди.\nТанлов олти ёшдан йигирма ёшгача бўлган ижодкорлар ўртасида ўтказилиб, унда хонандалар, хор, хореограф, дизайнер, рассомлар иштирок этишди.\nТанлов ташкилотчилари Дубай мусиқа академияси ва Айман Мусохўжаев номидаги Остона мусиқа академиясидир. Танлов 2 ноябрдан 7 ноябргача бўлиб, унинг ғолиблари 8 ноябрда эълон қилинди.\nАсал Юсупова Италия, Франция, Қозоғистон ва Ўзбекистонда ўтказилган танловларда қатнашиб асосий мукофотларни қўлга киритган.


HarmonyOS тизимли гаджетлар намойишини Huawei видеотизерда эълон қилди - Terabayt.Uz\nHarmonyOS тизимли гаджетлар намойишини Huawei видеотизерда эълон қилди\nHuawei компанияси ўзининг HarmonyOS операцион тизимини 2 июнь куни тақдим этиши, камида яна иккита компания Android тизимидан кечиб, ўз смартфонларига уни ўрнатишини ёзган эдик. Хитойлик техногигант мазкур дастурий таъминотининг намойиш кунини расмий тизерда эълон қилди.\nHuawei корпорацияси Weibo ижтимоий тармоғидаги ўз саҳифасида ҳамда расмий YouTube-каналида тақдимот кунини тасдиқлади.\nШундай қилиб, 2 июнь куни, маҳаллий вақт билан соат 20:00 да бошланувчи тадбир HarmonyOS операцион тизимига, шунингдек, қадоқданоқ ушбу тизим билан чиқарилувчи янги гаджетларга бағишланмоқда.\nЎҚИНГ: HarmonyOS 2.0 қандай ишлашини Android билан «жонли» видеода таққослаб кўрамиз!\nHarmonyOS операцион тизими билан намойиш этилувчи девайслар эса, миш-мишларга қараганда, камида тўрттадир. Уларнинг номлари ва хусусиятлари қуйидагича, дейишмоқда инсайдерлар:\nHuawei MatePad 2 планшети: ўрта тоифали MediaTek процессори, FHD форматли ва 120 герц частотали дисплей, тўртта Harman Kardon динамиги, 40 ваттлик тезкор қувватлаш, M-Pen стилуси билан ишлаш функцияси.\nHuawei MatePad Pro 2 планшети: Kirin флагман чипсети, Samsung ишланмаси бўлган 2K AMOLED-экран ҳамда 66 ваттлик тезкор зарядлаш.\nHuawei Watch 3 смарт-соати: думалоқ экран, 46 миллиметрлик корпус ва eSIM функцияси.\nHuawei Watch 3 Pro смарт-соати: думалоқ экран, 46 миллиметрлик корпус ва eSIM функцияси.\nИккита версиядаги ақлли соат ўртасидаги фарқлар ҳозирча аниқ эмас.\nЎҚИНГ: HarmonyOS 2.0 тизимига тайёр 19 хил Huawei гаджетларининг расмий рўйхати\n#"ақлли соат" #Huawei #Oперацион тизим #мобиль операцион тизим #Планшет #Планшетлар #смарт-соат #смартвотч #аксессуарлар #Huawei Watch 3 #Huawei Harmony OS #Huawei MatePad 2 #Huawei MatePad Pro 2 #Huawei Watch 3 Pro


Газета СБХ / 2019 год / № 38 / Солиқ солиш\nКомпания (умумбелгиланган солиқлар ва 20% ставка бўйича ҚҚС тўлайди) юридик шахс – Беларусь Республикаси резиденти билан ахборот хизматларини олишга импорт шартномасини тузди. Шартнома предметига кўра Беларусь томони Интернет тармоғи воситасида Евросиё Иқтисодий Иттифоқига аъзо мамлакатларнинг қонун ҳужжатлари ахборот тизимидан масофадан туриб фойдаланишни таъминлаш орқали 12 ойга ахборот хизматларини тақдим этади. Бошқача айтганда, биз уларнинг ахборот базасидан 12 ой фойдаланишга ҳуқуқни сотиб олмоқдамиз. Беларусь томони хизматларни 20%лик ҚҚС билан кўрсатмоқда. Тўлов АҚШ долларида амалга оширилади. Шартнома бандларидан бирида қуйидаги жумла бор: «Хизматларни кўрсатиш жойи Беларусь Республикаси».\n1. Компанияда норезидентнинг тўлов манбаида фойда солиғини ва хизматлар импорти учун ҚҚСни тўлаш бўйича солиқ мажбуриятлари юзага келадими?\n2. Тақдим этилган ҳужжатлар – инвойс ва бажарилган ишлар (кўрсатилган хизматлар) далолатномасига асосан Беларусь томонга тўланган 20%лик ҚҚСни ҳисобга киритса бўладими?\nҲа, компанияда ҚҚС ва норезидентнинг даромадидан фойда солиғини тўлаш бўйича мажбуриятлар юзага келади.\nРеализация қилиш жойи Ўзбекистон бўлган тақдирда, ЎзР норезиденти томонидан тақдим этилган хизматлар уларни олувчи корхонанинг солиқ солинадиган обороти ҳисобланади.\nИнтеллектуал мулк объектларига бўлган ҳуқуқ тақдим этилганда агар уларнинг олувчиси республикада рўйхатдан ўтган ва фаолиятни амалга ошираётган бўлса, хизматларни реализация қилиш жойи бўлиб Ўзбекистон ҳисобланади (Солиқ кодексининг 202-моддаси 3-қисмининг 4-банди).\nХизматларни олувчида солиқ солинадиган база Ўзбекистондаги манбалардан олинган даромад бўйича тўлов манбаида ушлаб қолиниши лозим бўлган солиқ суммаси чегириб ташланмаган ҳолда белгиланади (Солиқ кодексининг 207-моддаси).\nНорезидентнинг даромадидан сиз 20%лик ставкада ҚҚС тўлайсиз.\nАхборот тизимидан фойдаланиш ҳуқуқи учун тўловлар роялти бўлиб ҳисобланади ва юридик шахсларнинг тўлов манбаида фойда солиғи солинади (Солиқ кодексининг 22-моддаси, 155-моддаси 3-қисми 5-банди). Фойда солиғининг суммаси даромадни ЎзР норезидентига тўлаш санасида Ўзбекистон Республикаси Марказий банки томонидан белгиланган курс бўйича ҳисоблаб чиқарилади (Солиқ кодексининг 155-моддаси 8-қисми).\nСиз тўлов манбаида фойда солиғини ушламаслигингиз ёки Ўзбекистон ва Беларусь ҳукуматлари ўртасидаги икки томонлама солиқ солмаслик тўғрисидаги битимга мувофиқ уни пасайтирилган ставкани қўллаган ҳолда ушлашингиз мумкин. Бунинг учун хизматларни етказиб берувчи Беларусь Республикасининг ҳукумати ёки унинг вакили томонидан тақдим этилган унинг резидентлиги борлиги фактини тасдиқловчи ҳужжатни сизга тақдим этиши мумкин. (Солиқ кодексининг 155-моддаси 12-қисми).\nБундай ҳужжат бўлмаган тақдирда, норезидентнинг даромадидан фойда солиғини 20% ставкада ушлаб қолинг (Солиқ кодексининг 160-моддаси).\nЙўқ, Беларусь компаниясига тўланган ҚҚСни сиз ҳисобга кирита олмайсиз, сабаби мазкур сумма Ўзбекистон бюджетига ўтказилмайди.\nХизматлардан солиқ солинадиган оборотлар мақсадида фойдаланилса, норезидентнинг хизматлари қийматидан тўланадиган ҚҚСни ҳисобга киритишингиз мумкин (Солиқ кодексининг 218-моддаси 1-қисми 1-1, 4-бандлари).


36711 Ўқиш режими + -\nБиринчи одоб – муносиб вақтни танлаш.\nШундай вақтлар борки, уй эгаси бу вақтларда бирор меҳмоннинг ёки бошқа сабаб билан ташриф буюрувчининг келишини ёки киришга изн сўрашини истамаслиги табиий. Масалан: кечаси ёки эрта тонг, ёхуд туш пайти, яъни одатда кишилар дам оладиган вақтлар шу жумладандир. Бу вақтларда уй эгалари дам олиш билан бирга, ёз пайтлари кун иссиқлиги сабабли енгил кийинган бўлиши мумкин. Бирор кишининг ташрифи ёки киришга изн сўраши ўз-ўзидан хонадон аҳлига ноқулайлик, безовталик туғдиради. Аллоҳ таоло марҳамат қилиб шундай дейди:\n«Эй иймон келтирганлар! Қўлингизда мулк бўлганлар ва ўзингиздан балоғатга етмаганлар сиздан уч вақтда изн сўрасинлар: бомдод намозидан олдин, пешинда кийимларингизни ечадиган пайтингизда ва хуфтон намозидан сўнг. (Ушбу) уч вақт сиз учун авратдир. Улардан кейин сизга ҳам, уларга ҳам гуноҳ йўқ. Улар сизнинг атрофингизда, бир-бирингизга айланиб турувчидирсиз. Аллоҳ сизларга оятларини ана шундай баён қилур. Аллоҳ ўта билгувчи ва ҳикматли зотдир» (Нур сураси, 58-оят).\nИккинчи одоб – эшикни уч марта тақиллатиш.\nХонадан аҳли биринчи тақиллатганда эшитади, иккинчисида тайёрланади, учинчисида эса киришга изн беради. Агар инз берилмаса, ортга қайтиш лозим бўлади. Буюк ватандошимиз имом Бухорий раҳматуллоҳи алайҳ Абу Мусо ва Абу Саъид Худрий розияллоҳу анҳумодан ривоят қилган ҳадисда Пайғамбаримиз Муҳаммад соллаллоҳу алайҳи васаллам шундай деганлар: « Агар бирортангиз уч марта изн сўраса ва унга изн берилмаса, қайтсин» (Бухорий ривоят қилган).\nБугунги кундаги қўнғироқ чалиш ҳам эшик тақиллатиш кабидир. Демак, қўнғироқ ҳам уч мартадан ортиқ чалинмайди. Шундан сўнг изн берилса, киради, изн берилмаса, қайтиб кетади.\nУчинчи одоб – эшикни мулойимлик билан тақиллатиш.\nЭшикни хонадон аҳли қўрқиб кетадиган даражада қўполлик билан тақиллатилмайди. Қўнғироқ тугмасини ҳам узлуксиз босиб турилмайди, ҳатто хонадон эгасининг ўзи ҳам ўз уйининг эшигини қўполлик билан тақиллатмасин. Чунки бундай тақиллатилганда хонадон аҳли бирор ҳодиса рўй бермадмикин, деб қўрқиб кетиши мумкин. Уй эгасининг эшикка яқин ёки узоқлигига қараб, эшик секин ёки қаттиқ тақиллатилади. Ўтган улуғ зотлар устозларининг эшигини бармоқлари ёки тирноқлари билан тақиллатишар эди.\nТўртинчи одоб – эшикни уч марта таққилатишда уларнинг орасини ажратиш.\nЭшикни тақиллатганда ҳар бир тақиллатиш орасида хонадон аҳлининг тайёргарлик кўришга ёки эшикни очишга улгуришини ҳисобга олиб, бироз муддат кутиш лозим. Эшикни узлуксиз тақиллатиб ёки қўнғироқ тугмасини босиб туравериш дуруст эмас.\nБешинчи одоб – эшикнинг қаршисида туриб олмаслик.\nЭшикни тақиллатган одам эшикнинг қаршисида туриб олмасдан, ўнг ёки чап тарафида туриши лозим. Чунки гоҳида уй аҳли ўзгаларга кўринишни истамайдиган очиқ-сочиқ ёки шу каби ноқулай ҳолатларда бўлиши, эшик очилганда унинг тўғрисида турган одамнинг кўзи тушиб қолиши мумкин.\nАбдуллоҳ ибн Буср розияллоҳу анҳумодан ривоят қилинади: «Расулуллоҳ соллаллоҳу алайҳи васаллам бирор қавмнинг эшиги олдига келсалар, эшикка тўғрима-тўғри юзланиб турмасдилар. Ўнг ёки чап ёнида туриб, «Ассалому алайкум, ассалому алайкум», – дер эдилар» (Абу Довуд ривоят қилган).\nБундай одоб билан одобланишда, шубҳасиз, хонадон аҳлининг ҳурматини сақлаш бордир. Бу одобга риоя қилинмаса, хонадон аҳли озорланади ва айрим ҳолатларда бунинг сабабидан одамлар ўртасида адоват ва нафрат пайдо бўлиши мумкин.\nОлтинчи одоб – киришдан олдин салом бериш.\nБегона уйга киришга изн сўрашдан олдин уй эгасига салом бериш лозим. Рибъий ибн Ҳирошдан ривоят қилинади: «Бану Омирлик киши бизга сўзлаб берди: «У Набий соллаллоҳу алайҳи васалламнинг уйларида бўлганида у зотдан изн сўраб, «Кираверайми?» – деди. Шунда Набий соллаллоҳу алайҳи васаллам ходимига: «Унинг олдига чиқиб, изн сўрашни ўргат, унга айтиб қўй: «Ассалому алайкум, кирсам майлими?» – десин», – дедилар. Шунда у киши буни эшитди ва: «Ассалому алайкум, кирсам майлими?» – деди. Шунда Набий соллаллоҳу алайҳи васаллам унга изн бердилар ва у кирди» (Абу Довуд ривоят қилган).\nЕттинчи одоб – изн сўровчи киши ўзини танитиши.\nИзн сўровчидан хонадон аҳли «Ким?» – деб сўраса, «Мен», – деб жавоб бермасдан, кимлигини ва исмини айтиб, ўзини танитиши лозим.\nЖобир розияллоҳу анҳудан ривоят қилинади: «Мен Набий соллаллоҳу алайҳи васалламнинг олдиларига келиб, эшикни тақиллатдим. У зот соллаллоҳу алайҳи васаллам: «Ким у?» – дедилар. Мен: «Мен», – дедим. Шунда у зот соллаллоҳу алайҳи васаллам буни хуш кўрмай: «Мен, мен», – дедилар» (Муттафақун алайҳ).\nЧунки «Мен», деб жавоб беришда ўзини тўлиқ танитиш ҳосил бўлмайди.\nСаккизинчи одоб – кўзни тийиш.\nКўзни тийишдан мақсад, киришга изн сўраган пайтда хонадон аҳлининг очиқ-сочиқ ва шу каби ноқулай ҳолатларига кўз тушмаслигидир.\nСаҳл бин Саъд розияллоҳу анҳудан ривоят қилинади: «Расулуллоҳ соллаллоҳу алайҳи всаллам: «Изн сўраш кўз (тушиб қолиши) сабабли жорий қилингандир», дедилар» (Муттафақун алайҳ).\nТўққизинчи одоб – изн берилмаса, қайтиб кетиш.\nАгар изн сўровчига хонадон аҳли томонидан жавоб берилмаса ёки «Қайтинг», дейилса, ёхуд уйда ҳеч ким бўлмаса, изн сўровчи қайтиб кетиши лозим бўлади. Бу қуйидаги оятга мувофиқдир:\n«Агар у (уй)ларда ҳеч кимни топмасангиз, унда то сизларга изн берилмагунча уларга кирмангиз! Агар сизларга «Қайтингиз!» – дейилса, қайтиб кетаверингиз! Шу сизлар учун энг тоза (йўлдир). Аллоҳ қилаётган ишларингизни билувчидир» (Нур сураси, 28-оят).\nЎнинчи одоб – хонадон эгасининг узрини қабул қилиш.\nАгар хонадон аҳли изн сўровчига пешво чиқишдан узр сўраса, узрини қабул қилсин. Демак, хонадон аҳли ҳеч кимни қабул қила олмайдиган ҳолатда экан. Ҳамма ҳам ўз узрини айта олмаслиги мумкин. Шундай ҳолатларда изн сўровчи: «Сиз хижолат бўлманг, балки бирор нарса билан машғулдирсиз», деб хонадон эгасини ноқулай ҳолатдан чиқаришга ҳаракат қилсин.\nЎн биринчи одоб – хонадон аҳлининг изнини кутиш.\nИзн сўровчи киши хонадон эгаси ёки унинг ходими томонидан киришга изн берилишини кутиши лозим. Аммо ёш боланинг изн беришига эътибор қилмайди. Чунки баъзан ёш бола хонадон аҳлининг хабари ёки рухсати бўлмаган ҳолда, ичкарига киришга изн бериб юбориши мумкин. Агар уйда ёлғиз эркак ёки ёлғиз аёл бўлса, изн сўровчининг маҳрам ёки номаҳрамлигини ҳисобга олиб, унга изн берилади ёки берилмайди.\nЎн иккинчи одоб – чақиришга юборилган вакил билан бирга киравериш.\nАгар бир одамни биров ўз уйига таклиф қилса, хонадон аҳлининг вакили билан уйга кириб борса бўлади. Хусусан, эшиклар очиқ ҳамда эшик олдида оёқ кийимлар бор бўлиб, ҳолат киришга рухсат борлигини билдириб турса, изнсиз кириш жоиз.\nАбу Ҳурайра розияллоҳу анҳудан ривоят қилинади: «Расулуллоҳ соллаллоҳу алайҳи васаллам: «Бирортангиз таомга чақирилганда (чақиришга) юборилган вакил билан келса, ўша унинг учун изндир», – дедилар» (Абу Довуд ривоят қилган).\nЎн учинчи одоб – намоз ўқиётган кишининг изн сўровчига тасбеҳ айтиши.\nНамоз ўқиётган пайтда бирор одам изн сўраб қолса, у тасбеҳ айтсин. Аёл киши намоз ўқиётган бўлса, қарсак чалиб қўйсин. Мана шу кириш учун изндир. Гоҳида бу нарса унинг намоз ўқиётганини билдириш учун бўлиши ҳам мумкин. Шунинг учун бундай ҳолда кирмасдан, кутиб турган афзалдир.\nАбу Ҳурайра розияллоҳу анҳудан ривоят қилинади: «Расулуллоҳ соллаллоҳу алайҳи васаллам: «Агар эркак киши намоз ўқиб турганида ундан изн сўралса, унинг изни тасбеҳ айтишдир. Агар аёл киши намоз ўқиб турганида ундан изн сўралса, унинг изни қарсак чалишдир», – дедилар» (Байҳақий ривоят қилган).\nЎн тўртинчи одоб – ўз маҳрамларининг олдига ҳам изн сўраб кириш.\nИнсон ўз маҳрамларининг олдига, ҳатто уйининг ичида бўлса ҳам, кириш учун изн сўрамоғи лозимдир. Бу билан онаси ёки опа-сингилларининг ноқулай ҳолатига кўзи тушиб қолишидан сақланган бўлади. Турмуш ўртоғининг олдига кириш учун изн сўраши шарт эмас, лекин изн сўраб кириши яхшидир. Абдуллоҳ ибн Масъуд розияллоҳу анҳу ўз аёлининг олдига ҳам томоғини қириб кирар эди.\n05:42 / 28.07.2020 1291\n21:00 / 08.06.2020 1857\n13:15 / 04.07.2020 1432\n21:00 / 18.03.2020 2029


ОТМга киришдаги тест синовлари мазмуни мактаб дастурларига мослаштирилади | Qalampir.uz\nЖамият\t10 Ноябрь 2020 11:27 2297\n2021 йил 1 августга қадар болаларни бошланғич таълимга мажбурий бепул бир йиллик тайёрлаш чоралари кўрилади. Бу ҳақда Ўзбекистон Президентининг “Таълим-тарбия тизимини янада такомиллаштиришга оид қўшимча чора-тадбирлар тўғрисида”ги ПҚ–4884-сон қарорида белгиланди. Бу ҳақда Адлия вазирлиги хабар берди.\nТуман (шаҳар) халқ таълими бўлимларида юридик шахс мақомисиз Болаларни ижтимоий-психологик қўллаб-қувватлаш марказлари ташкил этилади.\n2021/2022 ўқув йилида психология соҳасидаги таълим йўналишлари бўйича давлат буюртмаси асосидаги қабул параметрлари 30 фоизга оширилади.\n• давлат олий таълим ташкилотларига кириш учун тест синови топшириқлари давлат таълим стандартлари ва ўқув дастурлари асосида тузилиб, тест синови материалларининг маъно-мазмуни умумий ўрта таълим тизимидаги фанларнинг ўқув дастурларига мослаштирилади;\n• туман (шаҳар) халқ таълими бўлимлари ҳузурида юридик шахс мақомига эга бўлмаган Халқ таълими ходимларини рағбатлантириш жамғармалари ташкил этилади.\nҚарор билан Халқ таълими тизими раҳбар ва мутахассис ходимларини қайта тайёрлаш ва малакасини ошириш институти А.Авлоний номидаги халқ таълими муаммоларини ўрганиш ва истиқболларини белгилаш илмий-тадқиқот институти сифатида қайта ташкил этилди.\nҚарорга кўра шунингдек, “Педагог ходимларнинг мақоми тўғрисида”ги қонун лойиҳаси ишлаб чиқилади.\nОТМ имтиҳон тест\n24 Февраль 16:24 53862\n24 Февраль 23:42 37210\n24 Февраль 14:14 31371\n24 Февраль 17:45 25411\n25 Февраль 13:34 20430


08:56 | 23-07-2021\nТОЖИКИСТОН Қуролли Кучлари ташкил этилганидан буён Афғонистонда юз бераётган воқеалар муносабати билан ўз тарихида биринчи марта юқори даражадаги жанговар тайёргарлик ҳолатига келтирилди.\nТУРКИЯнинг йирик ҳаво бандаргоҳи – «Истанбул аэропорти» кунлик қатновларга хизмат кўрсатиш бўйича Европада биринчи ўринни қўлга киритди. Аэронавигациялар хавфсизлиги бўйича Европа қўмитасининг қайд этишича, аэропорт охирги 7 кун давомида ҳар куни 979 қатновга хизмат кўрсатган.\nАҚШ ўз қўшинларини Ироқдан жорий йил охиригча олиб чиқиб кетади. Боғдодда фақат ҳарбий маслаҳатчилар қолади. Бу ҳақда Пентагон келгуси душанба куни расман эълон қилишни режалаштирган.\nОЗАРБАЙЖОН президенти Илҳом Алиев Боку Ереванга тинчлик сулҳи тузишни, иккала мамлакат ҳудудлари яхлитлигини тан олишни ва чегаралар делимитацияси билан боғлиқ масалаларни ҳал этишни таклиф қилишини маълум қилди.\nАФРИКА давлатларига 2021 йил якунига қадар Европа Иттифоқи томонидан қарийб 200 миллион доз вакцина етказиб берилади. Иттифоққа кўра, қитъа мамлакатларида ҳозирча вакцина ишлаб чиқаршини йўлга қўйишнинг имкони йўқ.\nЛИТВА пойтахти мэри эмланишни рад этган беморларни ковиддан бепул даволамасликни таклиф этди. Маълум бўлишича, Лита бюджетидан коронавирусга чалиниб касалхоналарда даволанаётган ҳар бир бемор учун қарийб 1700 евро сарфланмоқда. Агар бемор сунъий нафас олиш аппаратига уланган бўлса, маблағ миқдори 5000-33 000 еврони, мураккаб усулда даволаш талаб этилганда эса 134 000 еврони ташкил этади.\nГЕРМАНИЯнинг Daimler AG концерни “Mercedes” автомобилларини электрлаштириш жараёнини тезлаштириш учун яқин ўн йил мобайнида 47 млрд доллар ажратишини маълум қилди. Компания бунда автомобилларини электрлаштириш жараёнида рақобатчилардан ортда қолмасликни ва люкс тоифасидаги автомобилларни бу тарихий ўзгаришдан сўнг ҳам етакчилигини сақлаб қолишни режалаштирган.\nҚИРҒИЗИСТОН президентининг тегишли фармонига кўра Албания, Болгария, Ветнам, Исроил, Кипр, Шимолий Македония, Руминия, Таиланд ва Мексика каби бир қатор давлатларнинг фуқаролари учун мамлакатда 60 кунгача визасиз юриш ҳуқуқи тақдим этилди.


ЎзА - Ворух аҳолиси Президент ташрифини кутмоқда\n15.07.2019 15:45:25 Чоп этиш версияси\nВорух аҳолиси Президент ташрифини кутмоқда\nТожикистон раҳбари Эмомали Раҳмон ўзининг Исфарага амалий ташрифи давомида Қирғизистон фуқаролари билан ер, сув, чегарадан ноқонуний ўтиш ва миллатлараро келишмовчиликлар юз бериб турадиган Ворух қишлоқ кенгашига ташриф буюради. Сўнги бор Эмомали Раҳмон Ворухда 1993 йилда бўлган эди.\nПрезидентнинг Исфарага амалий ташрифи 20-25 июлга мўлжалланган. Исфарада Тожикистон Президентининг Сооронбай Жеенбеков билан учрашуви режалаштирилган, дея хабар берди Исфара шаҳар администрациясидаги манба.\nМузокаралардан сўнг Эмомали Раҳмон Ворух аҳолиси билан учрашади.\nМаҳаллий аҳоли Тожикистон раҳбари билан учрашувга қизғин тайёргарлик кўрмоқда.\nВорух қишлоқ кенгаши аҳолиси Эмомали Раҳмоннинг ташрифи қўшнилар билан юз бериб турадиган ер, сув низолари, ноқонуний чегарадан кесиб ўтиш ва миллатлараро қарама-қаршиликларга барҳам беришига нуқта қўйишига ишонч билдиришмоқда.\nСовет Иттифоқи тарқалиб кетганидан сўнг мазкур икки республика чегараларни бўлишни узил-кесил ҳал қилишмаган. Делимитация ва демаркация борасида Тожикистон ва Қирғизистон ҳукуматлараро комиссияси чегараларни аниқлаш масаласида аниқ тўхтамга кела олмаган, чунки Тожикистон 1924-1927 йиллардаги ҳужжатлар ва карталар асосида ишлашни таклиф қилмоқда, Қирғизистон эса 1958-1959 ва 1989 йиллардаги икки томонлама комиссиянинг картасидан фойдаланишни таклиф қилади. 1920 йиллар бошларидаги картада Ворух Тожикистон Совет социалистик Республикасининг чегарасининг ичкарисида жойлашган, аммо 1950 йиллардаги картада Ворух Қирғизистон анклави сифатида кўрсатилган.\nТожикистон-Қирғизистон чегарасининг умумий узунлиги 976 километрни ташкил қилади, шундан бугунги кунда 504 километри делимитация ва демаркация қилинган.\nЧегаранинг белгиланмаган линияси чегара атрофидаги аҳоли ўртасида можароларга сабаб бўлади. Демаркация қилинмаган чегара участкаларида ер, сув, чегарадан ноқонуний ўтиш ва миллатлараро қарама-қаршиликлар туфайли можаролар бўлиб туради.\nВорух аҳолиси можаролар вақтида қўшнилар Исфара-Ворух автотрассасини ёпиб қўйишидан ғазабланишади. Бу трасса Қирғизистоннинг Яккаўрук ва Оқсойидан ўтади.\nВорух аҳолиси 2014 йилдаёқ демаркация ва делимитация бўйича ҳукуматлараро комиссиясининг тожикистонлик аъзоларига мурожаат қилиб музокаролар вақтида қирғиз томонига Баткен тумани Оқсой қишлоғи ҳудудидан эни 600 метр, узунлиги 3 километр бўлган йўлак очиб бериш масаласини кўтариш борасида таклиф берган эди.\nМаҳаллий аҳолининг сўзларига қараганда, Тожикистон ҳукумати худди шундай майдонни бошқа жойдан қирғиз томонини қониқтирадиган ҳолда бериши мумкин. Бу каби алмашинув юз бергудек бўлса, Ворух анклав бўлмай қолади, демоқда улар.


Хўжайлида 3 нафар ўқитувчининг қарийб 125 млн сўмлик устама ҳақи ундириб берилди\n14:25 / 11.12.2021\nХўжайли туман адлия бўлимига туман ХТБга қарашли умумтаълим мактабларда ишлаётган 3 нафар ўқитувчидан мурожаат келиб тушган. Унда қорақалпоқ тили ва адабиёти фани бўйича олимпиаданинг республика босқичи ғолиби бўлганлиги, лекин иш жойидан лавозим маошига ҳар ой 100 фоизлик устама пуллари тўланмаётганлиги айтилган.\nХўжайли туман адлия бўлими бошлиғи Ф.Нарановага кўра, ҳақиқатан ҳам юқорида кўрсатилган устама пуллари ўрганиш кунига қадар тўланмасдан келганлиги аниқланган.\nҚайд этилишича, Ўзбекистон президентининг 2019йил 3майдаги “Иқтидорли ёшларни аниқлаш ва юқори малакали кадрлар тайёрлашнинг узлуксиз тизимини ташкил этиш чора-тадбирлари тўғрисида”ги ПҚ-4306-сон қарорининг 5-банди “г” кичик бандида асосий олимпиадаларнинг республика босқичи ғолиблари лавозим маошига ҳар ой 100 фоизлик устама ҳақи тўланиши белгиланган.\nЮқоридагиларга асосан, туман адлия бўлими томонидан 3 нафар ўқитувчининг устама пулларини тўлиқ ундириш юзасидан фуқаролик ишлари бўйича Нукус туманлараро судига даъво аризаси киритган. Айни пайтда 3 нафар ўқитувчининг жами 124 млн 622 минг 267 сўм миқдорда устама ундириш бўйича суд буйруғи чиқарилган.\nБундан олдин Қорақалпоғистонда 36 нафар ходимнинг 70 млн 763 минг 764 сўм устама пуллари тўланмаётгани маълум бўлганди.


Спорт 19:33 / 15.05.2019 58097\n15 май куни Ўзбекистон Миллий олимпия қўмитасининг навбатдан ташқари Бош ассамблеяси бўлиб ўтди.\nУнда кун тартибидан қуйидаги 2 масала ўрин олди: шу давргача қўмитага раҳбарлик қилган Умид Аҳмаджоновнинг ўз хоҳишига кўра истеъфога чиқиш тўғрисидаги аризасини кўриб чиқиш ва унинг ўрнига янги раҳбар сайлаш.\n«Авваломбор, менга билдирилган юксак ишонч учун катта раҳмат. Тушуниб турибман, зиммамда жуда масъулиятли ва муҳим вазифа турибди. Токио Олимпиадасига ҳам оз фурсат қолди. Янги вазифамда бор куч-ғайратимни ишга солишга ваъда бераман. Бу йўлда Жисмоний тарбия ва спорт вазирлиги, барча федерациялар ва ассоциацияларни ҳамкорликка ва қўллаб-қувватлашга чақириб қоламан», – деди Рустам Шоабдураҳмонов.\nРустам Шоабдураҳмонов 2018 йилнинг июнида Президент фармонига биноан Ўзбекистон Республикаси Вазирлар Маҳкамаси ҳузуридаги Ўта муҳим ижтимоий, маданий ва тарихий аҳамиятга молик объектларни қуриш, реконструкция қилиш ва капитал таъмирлаш дирекцияси раиси этиб тайинланган эди. У ўтган йилнинг июлида Ўзбекистон қиличбозлик Федерациясига ҳам раис бўлганди. Ўз вақтида Рустам Мавзурович Тошкент шаҳар ҳокими лавозимида ҳам фаолият юритган.\nБош вазир МОҚнинг собиқ президенти Умид Аҳмаджоновнинг муддатидан аввал истеъфога чиқарилишини қуйидагича изоҳлаган: «Президентимиз спортни ривожлантиришга жиддий эътибор қаратмоқдалар. Миллий олимпия қўмитаси олдига катта ва масъулиятли вазифаларни қўймоқдалар. Мазкур топшириқларни бажариш учун раҳбар яхши бошқарувчи бўлиши, спортчилар билан яқин ва самимий муносабатда бўлиб уларни йирик ва нуфузли мусобақаларга тайёрлаши, молиявий-иқтисодий масалаларни ҳал этиш қобилиятига эга бўлиши лозим. Афсуски, Аҳмаджонов фаолиятида булар кўзга ташланмади. Олдинда йирик ва нуфузли мусобақалар, олимпиада ўйинлари турибди. Рустам Шоабдураҳмонов мазкур талабларга жавоб берадиган раҳбар ва албатта олдида турган вазифаларни бажара олади, деб умид қиламиз».\nЙиғилишда ассамблея аъзолари Бош вазирга ўзларини қийнаётган қатор масалалар бўйича мурожаат қилган. Бош вазир спорт усталарига жавобан соҳанинг ҳозирги кундаги аҳволи, йирик мусобақаларга кўрилаётган тайёргарликнинг ҳолати бўйича алоҳида гаплашиб олишга тайёр эканини ва бу учрашув май ойининг охирига қадар ўтказилишини маълум қилган.


Мактабгача таълим ходимлари – партиямизни сафида | Ўзбекистон "Адолат" социал-демократик партияси\nМактабгача таълим муассасаси ходимлари – партиямиз сафида\n11 Сентябрь, 12:19 • БПТ, Наманган вилояти, Партия ташкилотларида, Янгиликлар • 75 марта кўрилди • Комментариев к записи Мактабгача таълим муассасаси ходимлари – партиямиз сафида нет\nЧортоқ тумани мактабгача таълим бўлимида намунали тарбия масканлари ҳақида гап кетганда, энг аввало, 1-мактабгача таълим муассасаси ҳам тилга олинади. Айни пайтда бу ерда 280 нафар жажжи ўғил-қизлар тарбияланади. Короскон қишлоғидаги “Тинчлик” маҳалла фуқаролар йиғинида жойлашган ушбу муассасага тажрибали мураббия Феруза Маҳмудова етакчи ҳисобланади. У 17 йилдан бери бугунги кунда 60 кишидан ортиқ ходимни бирлаштирган жамоага раҳбар.\n– Жамоамиз кейинги йилларда мамлакатимизда ёш авлод тарбиясига нақадар катта эътибор берилаётганлигини чин дилдан ҳис этиб турибди. Айниқса, Президентимизнинг 2017 йил 30 сентябрдаги “Ўзбекистон Республикаси мактабгача таълим вазирлиги фаолиятини ташкил этиш тўғрисида”ги қарори бу борада дастуриламал вазифасини ўтамоқда. Жамоамизнинг ҳар бир аъзоси соҳамизнинг таълим тизимида энг муҳим ва бошланғич бўғин эканлигини ҳис этиб меҳнат қилмоқда.\nМақсадимиз – буюк келажагимиз эгалари бўлган баркамол авлодни вояга етказиш ишига муносиб ҳисса қўшиш.\nБу борада турли жамоат ташкилотлари, хусусан сиёсий партиялар билан ҳам яқиндан ҳамкорлик қилиш йўлга қўйилди. Айниқса, Ўзбекистон “Адолат” СДП туман кенгаши фаоллари муассасага тез-тез ташриф буюриб туришади. Шундай мулоқотлар натижасида бу ерда шахмат ва шашка майдончалари барпо этилди. Улар бугунги кунда кичкинтойларнинг тафаккур қобилиятини ўстиришга хизмат қилмоқда.\nМана шу жараёнда муассаса ходимлари “Адолат” СДП фаолияти билан ҳам яқиндан танишганликлари диққатга сазовордир. Туман кенгаши раиси Ҳабибахон Мирабдуллаева улар билан бир неча бор суҳбатлар ўтказди. Партиямизнинг сайловолди дастури, унда олға сурилган ғоя ва мақсадлар ҳаммада катта қизиқиш уйғотди. Натижада бир қатор ходимларда “Адолат” СДПга аъзо бўлиш фикри туғилди. Албатта, мазкур интилиш фаолларимиз томонидан ҳам маъқулланди.\nБарча расмиятчиликлар якунланиб, аъзолик билетлари ёзилгач, “Адолат” СДП вакиллари мактабгача таълим муассасасига ташриф буюрдилар. Улар орасида партия вилоят Кенгашининг ходимлари ҳам бор эдилар.\nТантанали тадбирни “Адолат” СДП Чортоқ туман кенгашининг раиси Ҳабибахон Мирабдуллаева олиб борди. Партия вилоят Кенгашининг раиси Исроилжон Жўраев янги сафдошларимиздан ўн етти кишига аъзолик билетларини топширар экан, уларни ҳаётларидаги муҳим воқеа билан қизғин табриклади.\nЎз навбатида муассаса ходимларидан тарбиячи М Жавҳарва, услубчи Р. Муродиллаева, мусиқа раҳбари М. Раҳмонова ва бошқалар “Адолат” СДП аъзолиги зиммаларига катта масъулият юклашини, келгусида баркамол авлод тарбияси йўлида янада фидокорона меҳнат қилишларини айтдилар.\nМактабгача таълим муассасаси ходимлари – партиямиз сафида was last modified: Сентябрь 11th, 2018 by matbuot\n« Беларусь Президентининг Ўзбекистонга расмий ташрифига доир Соғлом оила билан соғлом келажак сари »


Ўзбекистон Ички ишлар вазирлиги махсус кучлари халқ орасида Шуҳрат "Домбрабадский" номи билан танилган 61 яшар Шуҳратилла Носировни 8 июнда Тошкентдаги уйидан олиб кетди. Бу ҳақда Озодликка унинг яқинлари ва Ички ишлар вазирлигининг исми сир қолишни сўраган юқори мулозими маълум қилди.\nЯқинларига кўра, Шуҳратилла Носиров билан айни кунда унинг 62 яшар акаси Шавкат Носиров¸ орадан ўн кун ўтиб эса¸ унинг 55 яшар синглиси Гулнора Расулова ҳам олиб кетилган.\nИчки ишлар вазирлиги мулозимининг маълум қилишича, ака-ука Носировларни қўлга олиш бўйича "махсус амалиёт" ўтказилган.\n"Махсус амалиёт ўтказилиб, аввалига Дўмбробод массивида Шавкат Носиров ушланган, кейин унинг укаси Шуҳрат Носиров уйидан олиб кетилган," - деди Ички ишлар вазирлиги мулозими.\nБу маълумотни тасдиқлаган Носировлар яқинларидан бири¸ ака-укалар яшовчи маҳаллада "маски-шоу" уюштирилганини айтди.\n"Ўнлаб ниқоблилар бутун маҳаллани ўраб олган. "Маски-шоу" қилиб юборишган. Воқеа кечки 7-8ларда бўлган. Аввал кўчадан уйга қайтаётган Шавкат акани милиция машинаси ичида кутиб ўтирган ходимлар қўлига кишан солиб, олиб кетишган. Кейин Шуҳрат акани уйига бостириб кириб, унга қарашли учта ҳовлини тинтув қилишган. Кейин униям олиб кетишган," - деди Носировлар яқинларидан бири.\nИчки ишлар вазирлиги мулозимининг қўшимча қилишича, ака-ука Носировлар ҳозирда вазирлик ертўласида ушлаб турилибди.\nОрадан ўн кун ўтиб Носировларнинг синглиси Гулнора Расулова ҳам ҳибсга олинган.\nҲуқуқ-тартибот тизимидаги бошқа бир расмий мазкур ишнинг Ички ишлар вазирлиги назоратида эканини билдирди.\nНосиров¸ холаваччаси Баҳодир Шароповнинг Дўмбробод даҳасида жойлашган ҳовлисини сотиш режасидан ғазабга келган, ундан уй ҳужжатларини қайтариб олган.\n"Аслида бу ҳовли Шуҳрат аканики бўлган. Баҳодир Шаропов уйини сотиб юбормоқчи бўлганини эшитиб, Носировлар ундан ҳужжатларини қайтариб олишган. Бундан норози бўлган Баҳодир Шаропов милицияга шикоят қилган," - деди исмини ошкор этмасликни сўраган ака-ука Носиров маҳалладошларидан бири.\nОзодлик ҳозирда мазкур иш бўйича қўшимча маълумотларни аниқлаштиришга ҳаракат қилмоқда.\nШуҳрат "Домбрабадский" ким?\nШуҳратилла Носиров 1994 йили Тошкент шаҳар суди тарафидан уюшган жиноятчиликда айбланиб, 15 йилга озодликдан маҳрум қилинган ва "раскрутка"лар билан 23,5 йил қамоқда ўтирган.\nУ 2016 йил 18 августда, Жазони ижро этиш бош бошқармаси қарори билан, муддати тугагани боис қамоқдан озод қилинган эди.\nТошкентликлар орасида Шуҳратилла "Домбрабадский" номи билан танилган Шуҳратулла Носиров 90-йилларда "ўғирланган машиналарни топиб берадиган" авторитет сифатида танилган.\nОзодлик гаплашган яқинлари, қамоқдан чиққандан кейин Шуҳрат Носировнинг "ҳеч кимга қўшилмай, осуда" ҳаёт кечириб келаётганини билдирди.


Россияликларнинг кўпчилиги Конституцияга ўзгартиришлар киритиш бўйича таклифларни қўллаб-қувватлади. - Darakchi\nДУНЁ 02.07.2020, 22:03\nРоссияликларнинг кўпчилиги Конституцияга ўзгартиришлар киритиш бўйича таклифларни қўллаб-қувватлади. Бу борада Кун манбаларга асосланган таҳлилларни келтириб ўтди.\nРоссия конституцияга киритилиши режалаштирилаётган ўзгаришлар қаторида кўплаб бўлимлар мавжуд. Масалан, меҳнат муҳофазаси, иш берувчи ва ишчи ўртасидаги муносабатлар, Россия суверенитети каби боблардаги ўзгаришлар. Аммо янги ўзгаришларнинг жуда шов-шувли бўлишига олиб келган таклиф бу – президентлик муддатларини ноллаштириш. Яъни, шу вақтгача бўлган муддатларнинг барчасини бекор қилиш. Энди Путин 2024 йилдан кейин ҳам яна икки муддат президентликка ўз номзодини қўйиши ва 2036 йилга қадар ҳокимиятда қолиши мумкин бўлади.\nМарказий сайлов комиссияси Россия Федерацияси Конституциясига тузатишлар киритиш бўйича умуммиллий овоз бериш натижаларини эълон қилди. Протоколлар 100 фоиз ҳисоб-китоб қилиб чиқилганидан кейин, референдумда қатнашганларнинг 77,92 фоизи ўзгартиришларни ёқлагани, 21,27 фоизи эса қарши бўлганини билдирди.\nМСК раиси Элла Памфилованинг маълум қилишича, сайловда давомат 65 фоизни ташкил этган. Бу 1993 йилдаги Конституция бўйича референдумдагидан яхшироқ, ўшанда давомат 54,8 фоизни ташкил этган ва сайловчиларнинг 58,4 фоизи Конституцияни маъқуллаганди.\nТузатишлар президент фармони билан кучга киради. Конституцион қонунчилик бўйича Федерация кенгаши қўмитаси раҳбари Андрей Клишаснинг маълум қилишича, МСК натижаларни эълон қилгач, президент Конституцияга тузатишлар киритиш тўғрисидаги фармонини имзолаши мумкин бўлади.\nДеярли барча регионлар «ҳа» деди\nАсосий қомусга ўзгартиришлар деярли барча ҳудудлар томонидан қўллаб-қувватланди. Ненец автоном округи овоз берувчиларнинг кўпчилиги тузатишларга қарши овоз берган ягона регион бўлган.\nМСК сайти маълумотига кўра, бу ҳудуддаги сайловчиларнинг 55,25 фоизи конституцияга ўзгартиришлар киритилишига қарши чиққан, 43,78 фоизи қўшилган. Бу ҳудудда давомат 58,28 фоизга тенг бўлган.\nШунингдек, Лондон, Нью-Йорк, Берлин, Вена ва Париждаги консулхоналарда ташкил этилган сайлов участкаларида ҳам кўпчилик тузатишларга «йўқ» деган.\nИжтимоий тармоқда Якутск мэри Сардана Авксентьева билан боғлиқ воқеа муҳокама қилинди. Мэр тузатишларга қарши бўлиб овоз берган. Аммо интернетда у «ҳа» дегани кўрсатилган фотошоп тарқалди. Кейинроқ унинг матбуот хизмати оригинал суратни намойиш этди ва унда мэр «йўқ»ни белгилаганини кўриш мумкин.\n«Сайланган мэр қандай қилиб тузатишлар учун овоз бериши мумкин, бу тузатишлар мэрлар сайланишини бекор қиладику? Бу камида ўз оёғига ўқ отиш билан баробар», дея қайд этган у.\nҲисоб-китоблар давомида Коми Республикасида ҳам «йўқ» деганлар кўпчиликни ташкил этаётгани маълум бўлганди, аммо кейинроқ натижалар ўзгарди. Протоколларнинг 6 фоизи ҳисоблаб чиқилган вақтда тузатишлар тарафдорлари 31,01 фоизни, қаршилар эса — 68,02 фоизни ташкил этаётганди, аммо протоколларнинг 20 фоизидан ортиғи ҳисоблаб чиқилганидан кейин натижалар «ҳа» деганлар фойдасига 67,42 фоизга 31,59 фоиз кўринишида эди. Якунда комилик сайловчиларнинг 65,08 фоизи тузатишларни ёқлаб овоз бергани, 33,94 фоиз киши қарши бўлгани ойдинлашди.\nШунингдек, Омск, Мурманск ва Архангельскда ўзгартиришга қаршилар нисбатан кўпчиликни ташкил этгани кузатилган: бу ҳудудларда 40 фоизга яқин киши қарши овоз берган.\nЎз навбатида, Чеченистон, Доғистон, Тива ва Мордовияда фаоллик кузатилган. Чеченистонда давомат 95 фоиздан ортиқ бўлган, сайловчиларнинг 97,92 фоизи (712 мингдан ортиқ сайловчи) тузатишларга «ҳа» деган. Тива Республикасида давомат 92,8 фоиз, тузатишларни ёқловчилар 96,79 фоизни ташкил этган. Қримда 90,07, Доғистонда 89,19 ва Ямало-Ненецкий автоном округида 89,19 фоиз сайловчи тузатишларни маъқуллаган.\nИкки ҳудудда овоз бериш онлайн ўтказилди. Москва ва Нижегородская областида 25-30 июнь кунлари электрон овоз беришдан фойдаланилди. Унинг натижаларига кўра, пойтахтдагиларнинг 62,33 фоизи, Нижегородскаядагиларнинг 59,69 фоизи тузатишларга розилик берган, мос равишда 37,67 ва 40,31 фоиздан киши тузатишларга қаршилигини билдирган.


12 апрель тонгги хабарлари (фото+видео) / Ўзбекистон янгиликлари, энг сўнгги хабарлар\nЖАМИЯТ 0 Шархлар 2542 кўрилди\nБош вазир Сергелидаги уйлар нархини камайтириш бўйича топшириқ берди\n11 апрелда Сергели тумани ҳокимлигида Ўзбекистон Республикаси Бош вазири А.Арипов раислигида фуқаролар қабули ўтказилган.\nҚабулда Сергели туманида қурилган имтиёзли уйларнинг нархи ва сифати юзасидан фуқаролар мурожаатлари тингланган ва Бош вазир томонидан тегишли мутассадди раҳбарларга нархларни максимал даражада камайтириш ҳамда хонадонлар сифати бўйича тўлиқ қайта кўриб чиқиш бўйича топшириқлар берилган.\nБир ой муддатдан сўнг эса Республика комиссияси хулосаси асосида қайта кўриб чиқилган хонадон нархлари бўйича очиқ ошкора ҳисобот берилиши кўзда тутилган.\nТошкент шаҳар ҳокимлиги матбуот хизматига кўра, аҳоли манфаатларидан келиб чиқиб, ушбу ҳолатни қонун доирасида ижобий ҳал этишга киришилган. Шу мақсадда ҳозирда тезкор ишчи гуруҳ тузилиб, масала чуқур ўрганилмоқда.\nЭслатиб ўтамиз, бир ой аввал Сергелидаги имтиёзли уйларнинг нархи кескин ошганлиги тўғрисида Uz24.uz орқали хабар бергандик.\nНаманганда яширин цехда ўрнатилган яширин тармоқ фош этилди\nУчқўрғон тумани Мажбурий ижро бюроси томонидан Алишер Навоий маҳалла фуқаролар йиғинида истиқомат қилиб келаётган фуқаро Н. Холматовнинг ўзига қарашли дала ҳовлида яширин оҳак ишлаб чиқариш цехи ташкил этганлиги аниқланган. Бу ҳақда Республика Мажбурий ижро бюроси матбуот хизмати хабар бермоқда.\nБундан ташқари фуқаро цех учун шу худуддан ўтган юқори босимли табиий газ тармоғига ўзбошимчалик билан (ер остидан кавлаб) уланиб олган.\nЎтказилган тезкор тадбир мобайнида фуқаронинг ноқонуний ҳатти-ҳаракатларига барҳам берилган ва ҳолат юзасидан тегишли далолатнома расмийлаштирилиб, ўғринча фойдаланилган табиий газ қайта ҳисоб-китоб қилинган.\nЕтказилган зарар 56 миллион 160 минг сўм эканлиги аниқлангач, ҳолат юзасидан Н. Холматовга нисбатан жиноят иши қўзғатилган. Ҳозирда суд томонидан фуқарога аҳлоқ тузатиш жазоси тайинланган.\nПойтахтнинг айрим кўчаларида раққос йигитлар пайдо бўлди (видео)\nПойтахтнинг “Себзор” кўчасида турли хориж оҳанглари остида рақсга тушаётган йигитлар жамоатчилик эътиборини тортишмоқда.\nЁш раққослар рақснинг хип-хоп йўналишида бир-бирини такрорламаган пластик ҳаракатларини намойиш этишаркан, ўтган-кетган йўловчилар бир неча дақиқага тўхтаб, уларни завқ билан кузатишмоқда. Ёш ўспирин йигитларнинг ижро маҳорати барчага маданий ҳордиқ ва эстетик завқ бағишламоқда.\nМаълумот учун, хип-хоп рақс йўналишига илк маротаба 1970 йилда АҚШда асос солиниб, кўча рақси сифатида оммалаша борган. Илк маротаба «Soul Train», 1980-йилда суратга олинган «Брейк-данс», «Бит-стрит» ва «Дикий стиль» фильмлари хип-хоп йўналиши бўйича аудиторияга кенг маълумот берган.\nУрганчда самбо бўйича навбатдаги мусобақа бўлиб ўтади\n19-21 апрель кунлари ўсмирлар ўртасида кечадиган самбо бўйича мамлакат чемпионати юртимизнинг барча вилоятларидан ташриф буюрадиган ёш самбо усталарини ўзида жам қилади, дея хабар бермоқда Ўзбекистон Миллий олимпия қўмитаси.\nЎзбекистон самбо ассоциацияси маълумотига кўра, турнирда 400 га яқин спортчиларнинг ғолиблик учун гиламга чиқишлари кутилмоқда.\nҚозоғистон Президенти Ўзбекистонга ташриф буюради\n14 апрель куни Қозоғистон Президенти Қасим-Жомарт Тоқаев икки кунлик давлат ташрифи билан мамлакатимизда бўлади. Ўзбекистон Президенти матбуот хизматининг маълумотига кўра ташриф Шавкат Мирзиёевнинг таклифига биноан амалга оширилмоқда.\nТор ва кенгайтирилган таркибда ўтказилиши режалаштирилган музокараларда икки томонлама дўстлик, яхши қўшничилик ва стратегик шериклик муносабатларини янада кенгайтириш истиқболлари муҳокама қилинади, сиёсат, минтақавий ҳамкорликни мустаҳкамлаш, савдо-иқтисодиёт, инвестициялар, транспорт-коммуникация, маданий-гуманитар ва бошқа соҳалардаги ўзаро ҳамкорликнинг устувор йўналишлари кўриб чиқилади.\nШунингдек, мамлакатларимиз ўртасидаги кўп қиррали муносабатларни ривожлантиришга қаратилган икки томонлама ҳужжатлар тўплами имзоланиши кўзда тутилган.\nҚуролли Кучлар куч тузилмалари вилоятларда бир жамоа бўлиб ҳаракатланмоқда\n9 апрелдан бошлаб Фарғона, Андижон ва Наманган вилоятларида ҳамкорликдаги қўмондонлик-штаб машғулоти давом этмоқда.\nМашғулотлар 13 апрелга қадар ўтказилиб, унга Мудофаа, Ички ишлар ҳамда Фавқулодда вазиятлар вазирликлари, Давлат хавфсизлик хизматининг Чегара қўшинлари ва бошқа бўлинмалари, Миллий гвардия, Давлат божхона қўмитаси, маҳаллий ҳокимият ва ўзини ўзи бошқариш органларининг куч ва воситалари жалб этилган.\n11 апрель куни Шарқий ҳарбий округининг бир нечта полигонида ҳамкорликдаги қўмондонлик-штаб ўқув машғулоти режасига мувофиқ, куч тузилмаларининг минтақадаги вазият беқарорлигининг олдини олиш ҳамда чегараолди ҳудудларда жойлашган аҳоли пунктларида жамоат тартибини сақлаш ҳаракатларига оид масалалар амалда кўриб чиқилган.\nЎқув машғулоти Ўзбекистон мудофаа вазирининг биринчи ўринбосари – Қуролли Кучлар бош штабининг бошлиғи раҳбарлигида ўтказилмоқда.\nБоёвутда МИБ ходимига пичоқ билан ташланган шахс ушланди\nЖорий йилнинг 06 апрель куни соат 17-10 ларда Мажбурий ижро бюросининг Боёвут туман бўлими давлат ижрочилари Д.Эшбаев, О.Умаров ва Ш.Гулмуротовлар қарздор А.Яровдан ундирувчи С.Мамажанова фойдасига 2 млн. 800 минг сўмдан зиёд қарздорликни ундириш мақсадида, қарздорнинг “Янгиобод” МФЙ “Дарвозақир” қишлоғидаги яшаш манзилига борганлар.\nМиб ходими Ш.Гулмуродов хонадонни кўздан кечирмоқчи бўлганида қарздор А.Яров давлат ижрочисига қаршилик кўрсатиб, унинг бўйнидан бўғиб, танасининг турли жойларига уриб, тепиб тан жароҳати етказган. Сўнг уйидан ошхона пичоғини олиб чиқиб, автомашинасида ўтирган давлат ижрочисининг чап қўли кафтига тан жароҳати етказган, МИБ ходимини ўз хизмат вазифасини бажаришдан воз кечишга мажбур қилган. Олган тан жароҳатлари натижасида давлат ижрочиси касалхонага ётқизилган.\nМазкур ҳолат бўйича Боёвут туман прокуратураси томонидан фуқаро А.Яровга нисбатан Ўзбекистон Республикаси Жиноят Кодексининг 219-моддаси 2-қисми билан жиноят иши қўзғатилиб, эҳтиёт чораси сифатида қамоққа олинган. Ҳозирда ҳолат юзасидан тергов ҳаракатлари олиб борилмоқда.\nСурхондарёда “Воҳамизни чиқиндидан тозалаймиз” шиори остида “Эко акция” ўтказилди\nЖорий йилнинг 11 апрель куни Ангор тумани “Қорақир” массивида “Воҳамизни чиқиндидан тозалаймиз” шиори остида “Эко акция” ўтказилган. Акция Ўзбекистон Республикаси Президентининг 2018 йил 28 майдаги “Маиший чиқиндилар билан боғлиқ ишларни амалга ошириш тизимини янада такомиллаштириш чора-тадбирлари тўғрисида”ги (ПҚ-3730-сонли) қарори доирасида бўлиб ўтган.\nУнда вилоят Экология ва атроф-муҳитни муҳофаза қилиш бошқармаси, Ангор туман ҳокимлиги, туман ободонлаштириш бошқармаси, туман Давлат санитария эпидемиология назорати маркази иштирок этган.\n“Қорақир” массивида жойлашган собиқ чиқинди полигонидаги маиший чиқиндилар шамол эсиши туфайли ҳудуднинг катта қисмида сочилиб кетганлиги натижасида воҳанинг экологик ҳолатига салбий таъсир кўрсатганлиги маълум бўлган.\nУшбу ҳолатни бартараф этиш мақсадида 7 г майдондан жами 5 м3 полиэтилен чиқиндилар тўпланиб, қайта ишлаш корхонасига топширилган. “Эко акция”га жами 30 нафардан ортиқ кӯнгиллилар ва ишчи ходимлар жалб этилган.\nТошкент шаҳри. Республика Гидрометеорология марказининг хабар беришича, 12 апрель куни пойтахтда ҳаво ўзгариб туради, ёғингарчилик кутилмайди. Шамол шарқдан 3-8 м/с тезликда эсади. Ҳарорат кечаси 10-12 даража илиқ, кундузи 23-25 даража иссиқ бўлади.\nҚорақалпоғистон Республикаси ва Хоразм вилояти. Ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 7-12 даража илиқ, кундузи 23-28 даража иссиқ бўлади.\nБухоро ва Навоий вилояти. Ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 10-15 даража илиқ, кундузи 23-28 даража иссиқ бўлади.\nҚашқадарё ва Сурхондарё вилояти. Ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 10-15 даража илиқ, кундузи 23-28 даража иссиқ бўлади.\n19 сентябрь куни Тошкентда метро бепул бўлади


Адвокатлар телефонининг “назорат қилиниши” ҳақидаги норма атрофидаги муҳокамалар » Ўзбекистон янгиликлари – Zamin.uz\n, 05 2020, 10:57\n25 мар, 22:30 669 Жамият\nНимага суд эмас, прокурор розилиги билан дейилган. Прокурорларнинг бизга тазйиқ ўтказишига тайёр баҳона бўлади-ку бу. Адвокатлар палатасини бу масалада қўллаб-қувватлаймиз. Бу фожиа ҳақида тезда Ўзбекистон Республикаси Президентига мурожаат тайёрлаш керак. Қонун чиқарувчилар Президентнинг фармонини тескари қилиб бажараётганлигини мана шу ҳолат мисолида исботлаб берамиз. Қонунда адвокатларнинг улар ҳимояси остидаги шахс билан холи учрашуви белгиланиб турган бир пайтда, уларнинг телефонини эшитиш нимаси?!!\nПрокурор адвокатларнинг телефонини эшитишга санкция бериши мумкин. Адвокатлар бундан кескин норози 25 мар, 13:05\nҚуйи Чирчиқда адвокатга пичоқ билан тажовуз қилинди 14 мар, 13:00\nЗангиотада адвокат бир кунда 162 одамга хизмат кўрсатгани аниқланди 27 апр, 15:38\nАдвокатга тазйиқ ўтказган ички ишлар ходимлари ҳибсга олинди 28 янв, 22:33


Саида Мирзиёева: Бутун дунёда карантин. Бунақаси ҳали бўлмаган, мен эслай олмайман - zarnews.uz\nСаида Мирзиёева: Бутун дунёда карантин. Бунақаси ҳали бўлмаган, мен эслай олмайман\nБугун ҳаётимизда рўй бераётган воқеаларга бошқа ракурсдан қаралса, одамзод қайта тарбияланаётганга ўхшайди. Унинг юзига кўзгу тутилгандек, гўё. Яхши билан ёмонни ажратиб олиш пайти келгандек. Аллоҳ бизга синов юбориб, ўзимизни ислоҳ қилишга, кўпроқ яхшилик, эзгу ишлар амалга оширишга ундаётгандек. Коронавирус одамлар ўз оиласи, яқинлари билан бирлашиб, оқибатни кучайтириши, инсоф, диёнатни тарғиб этиши учун юборилганга ўхшайди.\nШундай даврда ҳаммани уйда қолишга чорлаб, ўзлари ишлашда давом этаётган сотувчи, кассир, дорихоналар ва ҳуқуқни муҳофаза қилиш идоралари ходимлари, ҳарбий, шифокор, учувчилар жамоалари, ҳайдовчилар, новвойлар ва, энг асосийси, журналист ва блогерлар – оммавий ахборот воситалари ходимлари ҳамда элимиз учун ўз соғлиғи, ҳаётини хавф остига қўйган барча фидойи инсонлар! Сизга бошимиз ерга теккунча таъзимдамиз. Сиз ҳам уйингизда ўтиришингиз мумкин эди. Аммо сиз халқ хизматида бўлишни танладингиз. Бунинг савоби жуда катта бўлса керак.\nСиз бор экансиз, биз хавотир олмасак ҳам бўлади. Илоҳим бу #sinovdavri дан биргаликда эсон-омон ўтиб олайлик!\nТеглар: Саида Мирзиёева\nСаида Мирзиёева фаол аёллар билан атроф-муҳитга шафқатсиз муносабат масаласини муҳокама қилди\n"Ўзбекистон. Самарқандга йўл” китобининг тақдимоти бўлиб ўтади (фото)\nСаида Мирзиёева: Янгиликларнинг ўз вақтида бериб борилишига албатта эришамиз\nСаида Мирзиёева Самарқандда ўтказиладиган илк халқаро хайрия марафони ғоясини қўллаб-қувватлади


By Исмоил Муҳаммад Яъқуб on 04/08/2020 АҚИДА ТАВҲИД АҚИДАСИ\nМавлуди набий маросимлари ўтказиш;\nҚадамжолар, зиёратгоҳлар ва қабрларни табаррук санаш;\nИбодатлар ва Аллоҳга қурбат ҳосил қилиш ўринларидаги бидъатлар;\nМазкур бидъатлар ҳозирги даврда илмнинг озлиги, ихтилофлар ва бидъатларга чақирувчиларнинг кўплиги, урф-одатларда кофирларга ўхшашга интилиш ёйилгани сабабли кўпайган. Бу Расулуллоҳ саллаллоҳу алайҳи ва салламнинг: «Сизлардан илгари ўтганларнинг йўлларига эргашиб кетасизлар» деган сўзларининг тасдиғидир.\nРабиул-аввал ойида мавлуди набий муносабати билан йиғилиш қилиш\nБаъзи мусулмонлар ҳар йили рабиул-аввал ойида Муҳаммад саллаллоҳу алайҳи ва салламнинг туғилган кунлари муносабати билан йиғилиш ва маросимлар ўтказишади. Бу нарсани баъзилар масжидларда, баъзилар уйларида ё махсус тайёрланган жойларда ташкил қиладилар. Бу насороларнинг Масиҳ алайҳиссаломнинг туғилган куни муносабати билан йиғилишлари бидъатига ўхшаб кетади. Кўпинча бу йиғилишлар бидъат ва насороларнинг ишига ўхшаш бўлиши билан бир қаторда, кўплаб ширк ва мункар амаллардан ҳам холи эмас. Масалан, уларда Расулуллоҳ саллаллоҳу алайҳи ва саллам ҳақларида ғулув кетадиган қасидалар ўқилади, ҳатто дуо қилиб Аллоҳдан сўраладиган ёрдамларни у кишидан сўраш даражасигача борадилар. Ҳолбуки, Набий саллаллоҳу алайҳи ва саллам ўзларига мақтов айтишда ғулув кетишдан қайтариб, бундай деганлар: «Мени насоролар Ибн Марямни кўкларга кўтариб мақтагандек мақтаманглар. Мен Аллоҳнинг бандасиман, холос. «Аллоҳнинг бандаси ва Расули» денглар».\nБаъзилар бу мажлисларида Расулуллоҳ саллаллоҳу алайҳи ва саллам ҳам ҳозир бўладилар, деб ҳам эътиқод қилади. Мункар ишларидан яна бири, бундай йиғилишларда кўпчилик жўр бўлиб нағмалар билан ғазаллар айтишади, дўмбиралар чалиб, бидъатчи сўфийлар каби зикрлар қилишади.\nМавлуд Китоб ва Суннатда, салафи солиҳларнинг амалларида ва афзал асрларда асли-асоси бўлмаган бидъатдир. Бу бидъат ҳижрий тўртинчи асрдан кейин пайдо бўлган. Уни фотимий шиалар пайдо қилишган.\nИмом Абу Ҳафс Тожуддин ал-Фокҳоний раҳимаҳуллоҳ айтади: «Аммо баъд, баъзи одамлар рабиул-аввал ойида қиладиган мавлуд деб аталадиган йиғилишнинг динда асли борми, деган савол кўп тушяпти. Шу саволга аниқ-тиниқ жавоб беришимизни сўрабдилар. Аллоҳдан тавфиқ сўраб айтаманки, мавлуднинг Қуръон ва Суннатда асли борлигини билмайман. Динда намуна бўлган, салаф уламолари йўлини маҳкам тутган имомларнинг биронтаси бу амални қилганликлари хабари бизга етмаган. Балки бу баттол кимсалар пайдо қилган бидъат ва очкўз одамлар шу билан бойишни кўзлаган нафс шаҳватидан бошқа нарса эмас».\nШайхулислом Ибн Таймия раҳимаҳуллоҳ айтади: «Баъзи одамлар насороларнинг Ийсо алайҳиссаломнинг туғилган кунини нишонлашларига тақлид қилиб, ё эса Набий саллаллоҳу алайҳи ва салламни яхши кўриб ва улуғлаб қиладиган мавлуди набий деб аталмиш байрамлари ҳам шу жумладан. Аслида, Набий саллаллоҳу алайҳи ва салламнинг туғилган кунлари ҳақида ихтилоф бор. Салафлар бу ишни қилмаганлар. Агар бунда соф ёки кўпроқ яхшилик бўлганда эди, салафлар албатта қилган бўлар эдилар, улар биздан кўра бунга лойиқроқ, биздан кўра Расулуллоҳ саллаллоҳу алайҳи ва салламни улуғловчироқ, яхши ишларга биздан кўра ҳарисроқ эдилар. Расулуллоҳ саллаллоҳу алайҳи ва салламга бўлган муҳаббат у зотни улуғлаш, у зотга эргашиш, итоат қилиш, буйруқларига бўйсуниш, суннатларини ботинан ва зоҳиран тирилтириш, олиб келган йўлларини ёйиш ва бунинг учун қалб, тил ва қўл билан жиҳод қилишда кўриниши керак. Аввалги муҳожир ва ансорлардан иборат салафларнинг ва уларга яхшилик билан эргашган зотларнинг йўллари шу эди”.\nБу бидъатни инкор қилиб қадимда ва ҳозирда рисолалар, китоблар ёзилган. Бу иш бидъат ва ғайридинларга тақлид бўлишидан ташқари, азиз-авлиёлар, машойихлар ва бошқа пешволарнинг ҳам мавлудларини қилишга олиб келади ва кўп ёмонликлар эшигини очади.\nҚадамжолар, зиёратгоҳлар, тириклар ва ўликлардан баракот тилаш\nДинда пайдо қилинган бидъатлардан бири бандаларни табаррук санаш, улардан баракот талаб қилишдир. Бу иш бутпарастликнинг бир тури ҳамда содда ва лақма одамларнинг топган-тутгани овланадиган қармоқдир. Табаррук – барака талаб қилиш, яъни яхшиликнинг давомли бўлишини ва кўпайишини исташдир. Бу талабнинг ижобатига фақат Аллоҳ таоло қодир, ёлғиз У баракани ёғдиради ва давомли қилади. Бандалар барака беришга, баракани вужудга келтиришга, уни қолдиришга ва давомий қилишга қодир бўлмайди. Қадамжо ва зиёратгоҳларни, тирик ва ўлик шахсларни табарруклаш – улардан барака сўраш мумкин эмас. Агар ўша нарса барака беради деб эътиқод қилса, ширк бўлади. Агар уни зиёрат қилиш, силаш, ўпишни Аллоҳдан талаби ҳосил бўлишига сабаб деб эътиқод қилса, бу иш ширкка восита бўлади. Аммо саҳобалар розияллоҳу анҳумнинг Набий саллаллоҳу алайҳи ва салламнинг мўйларини, тупукларини, жисмларидан ажраган нарсани табаррук қилишларига келсак, бу ишлар у зотнинг улар орасида ҳаётлик пайтларига хосдир. Вафотларидан сўнг саҳобалар у зотнинг ҳужралари ва қабрларидан баракот сўрамаганлар, намоз ўқиган ёки ўтирган жойларини табарруклаш учун бормаганлар. Шунингдек, Абу Бакр, Умар ва бошқа улуғ саҳобаларни тирикликларида ҳам, ўлганларидан кейин ҳам табаррукламаганлар. Ҳиро ғорига намоз ўқиш, дуо қилиш учун келмаганлар, Мусо алайҳиссалом Аллоҳ билан гаплашган Тур тоғига намоз ўқиш учун бормаганлар. Бошқа пайғамбарларнинг ёки улуғларнинг жойлари деб айтиладиган тоғларга, маконларга, бирон пайғамбарнинг қадамжосига қурилган сағаналарга бормаганлар. Ҳатто Набий саллаллоҳу алайҳи ва саллам доимо Мадинаи мунавварада намоз ўқиган жойни ҳам, ёки Маккада ё бошқа жойда намоз ўқиган жойларини салафлардан биронтаси ўпмаган, силамаган, улуғламаган. Агар муборак икки оёқлари билан босиб намоз ўқиб турган жойни ўпиш ёки силаш умматлари учун шаръан жоиз бўлмаган экан, қандай қилиб бошқа бировлар намоз ўқиган, ухлаган деб айтиладиган жойни ўпиб силаш жоиз бўлсин?!\nИбодат соҳасидаги бидъатлар\nБу замонда ибодатлар соҳасида пайдо қилинган бидъатлар кўп. Ибодатлардаги асл-асос улар далил билан шаръий бўлишидир. Бирор далил ва ҳужжати бўлмаган нарса бидъатдир. Расулуллоҳ саллаллоҳу алайҳи ва саллам айтганлар: «Ким унда бизнинг амримиз бўлмаган бир ишни қилса, у рад этилгай».\nБирон бир далилсиз қилинадиган ибодатлар жуда кўп бўлиб, қуйидагилар бунга мисол бўлади:\nНамозга жаҳрий ният қилиш, яъни Аллоҳ учун фалон-фалон намоз ўқимоқликни ният қилдим, деб айтиш. Бундай қилиш бидъат, Набий саллаллоҳу алайҳи ва салламнинг суннатларидан эмас. Аллоҳ таоло айтади: «Айтинг: Сизлар Аллоҳга динингизни ўргатмоқчимисиз?! Ҳолбуки Аллоҳ осмонлардаги ва ердаги барча нарсани билади. Аллоҳ барча нарсани билувчидир!» (Ҳужурот, 16). Ниятнинг ўрни қалбдир, у қалбга оид амал, тилга эмас.\nНамоздан сўнг зикрни жамоавий тарзда адо этиш. Бу ҳам бидъат, чунки вирд ва зикрларни ҳар бир шахс ёлғиз ҳолда айтиши шаръийдир.\nБаъзи муносабатларда, ёки дуодан кейин, ёки ўлганга атаб Фотиҳа ўқишни сўраш.\nЎлганларга мотам йиғилишлари ўтказиш, маросим қилиб дастурхонлар тузаш, қорилар ёллаш. Буни ўлганга фойдаси бор деб ёки таъзиянинг бир тури деб ўйлайдилар. Буларнинг барчаси бидъат ва асли йўқ ишлардир.\nДиний муносабатлар туфайли йиғилишлар қилиш. Масалан: Исро ва меърож муносабати, набавий ҳижрат муносабати каби. Бундай йиғилишларнинг ҳам шариатда асли йўқ.\nРажаб ойида ражаб умраси деб умра қилиш, бу ойга айрим нафл намозлари ва нафл рўзаларни хослаш. Аслида, бу ойнинг умра, намоз, рўза, қурбонлик ва шу кабиларда бошқа ойлардан ажралиб турадиган жойи йўқ.\nСўфийларнинг ҳар хил зикрлари. Уларнинг ҳаммаси бидъат. Чунки калималарида, шаклларида ва вақтларида шаръий зикрларга хилофлик бор.\nШаъбон ойининг қоқ ярмидаги бир тунни тунги намозга, кунни эса рўзага хослаш. Бу ҳақда ҳам Набий саллаллоҳу алайҳи ва салламдан саҳиҳ ҳадис келмаган.\nҚабрларга сағана қуриш, уларни масжид қилиб олиш, баракот сўраш мақсадида зиёрат қилиш, ўликларни восита қилиш ва бошқа ширкий ишлар, шунингдек аёлларнинг қабрларни зиёрат қилиши ҳам шу жумладандир. Расулуллоҳ саллаллоҳу алайҳи ва саллам қабрларни зиёрат қилувчи аёлларни, қабрлар устига масжид қурувчиларни, чироқлар ёқувчиларни лаънатлаганлар.\nБидъат куфрнинг элчисидир. У динда Аллоҳ ва Расули жорий қилмаган зиёда бўлиб, гуноҳи кабирадан ҳам ёмондир. Шайтон бидъат амали қилинганда гуноҳи кабирага хурсанд бўлганидан кўра кўпроқ хурсанд бўлади. Чунки гуноҳ қилувчи гуноҳ қилганини билиб тавба қилади. Бидъатчи эса бидъатни қилиб, ўзини Аллоҳга яқинлик қилувчи диндор деб ҳисоблайди ва тавба қилмайди. Бидъат суннатни йўқ қилади, у ўз эгасига суннатларни ва суннат аҳлини ёмон кўргизади. Бидъат Аллоҳдан узоқлаштиради, Аллоҳнинг ғазабини, азобини келтиради, қалбларнинг занглаши ва фасодига олиб келади.\nБидъатчига қандай муомала қилинади\nБидъатчини зиёрат қилиш, у билан бирга ўтириш ҳаром, фақат насиҳат юзасидан ва қилаётган амалининг ношаръий иш эканини билдириш учун бирга ўтириш мумкин. Чунки бидъатчига кўп аралашиб юриш ўзининг ёмон таъсирини ўтказади. Агар уни тийиб қўйишнинг иложи бўлмаса, ундан ва унинг ёмонлигидан эҳтиёт бўлиш вожиб.\nМусулмонларнинг олимлари ва пешволари бидъатчиларни тийиб қўйишлари ва уларнинг қўлидан тутиб, ёмонликлардан қайтаришлари вожиб. Чунки уларнинг Исломга нисбатан хатарлари қаттиқ. Шуни ҳам билиш лозимки, кофир давлатлар бидъатчилар бидъатини кенг ёйиши учун уларга турли йўллар билан ёрдам беришади. Шу йўл билан Исломга зарба беришни, унинг асл суратини булғашни мақсад қилишади.\nАллоҳ азза ва жалладан динига нусрат беришини, калимасини олий қилишини ва душманларини хор қилишини сўраймиз. Пайғамбаримизга, у зотнинг оила ва асҳобларига Аллоҳнинг салавот ва саломлари бўлсин.\n Рисолатул маврид фий амалил мавлид.\nAvvalgi maqolaМаййитни дафн этишга тааллуқли масалалар (4)\nKeyingi maqola Эй иймон келтирганлар (43): Мўмин ўзини тузатиши ва нафсини поклаши кераклиги, адашган кимсаларнинг унга зарар етказа олмаслиги ҳақида


Аҳоли ўзи йўқ свет учун қарздорми?\nРасмий идоралар¸ хонадонига қанча электр қуввати ишлатилганини кўрсатадиган янги русумдаги ҳисоблагичлар қўймаганларни қарздорга чиқармоқдалар.\nОзодликка мурожаат қилаëтган оддий ўзбекистонликларнинг кўпчилиги¸ қиш бўйи газ ва электр қуввати йўқлигидан қаттиқ қийналганликларидан шикоят қиладилар. Шундай бўлсада¸ маҳаллий газ ва электр идоралари аҳолининг каттагина қисмини қарздорликдан огоҳлантирмоқда.\nОзодликқа сим қоқаëтганларнинг аксарияти Ўзбекистон вилоятларида қиш фаслида электр энергияси таъминотида катта узилишлар бўлганини, айрим қишлоқларда эса кунига бир неча соатгина электр қуввати берилганини айтадилар.\n“Кеча-кундуз ëнадиган светлар кунига уч соат ëнадиган бўлди”.\n“Свет йўқ. Бир кунда икки соат свет бераяпти”.\nАммо электр қуввати таъминоти кунига бир неча соатни ташкил қилган мана шундай шароитда, электр қуввати сотувчи ташкилотлар аҳолини қарздор қилиб қўйишга ҳам муваффақ бўлганлар.\nМасалан, оддий одамларнинг шикоят қилишларича¸ кўпчиликка электрдан фойдалангани учун бир миллион сўмгача бўлган қарзларини тўлаб қўйиш тўғрисида эслатмалар кела бошлади.\nБу масала билан қизиқиб Жиззаҳ, Фарғона, Тошкент, Самарқанддаги электр сотувчи ташкилотларга ва “Ўзэлектросет” унитар корхонасига телефон қилдик.\nАммо “Аҳолининг электр қуввати учун қарздорлиги қанча? Бу қарзлар қаердан пайдо бўлди? Қарзларни ундириш учун қандай чоралар кўрилди?” деган саволларимизга жавоб қисқа бўлди:\n- Йўқ¸ мен гапириб бера олмайман. Мен гаплашиб кўрай. Сиз ярим соатдан кейин қўнғироқ қилинг¸ деди “Ўзэлектросет” унитар корхонаси расмийси.\nБироқ ярим соатдан сўнг ҳам, бир, икки соатдан сўнг ҳам на Жиззаҳда, на Фарғонада, на Тошкентда ва на “Ўзэлектросет” ташкилотида ҳеч ким телефон гўшагини кўтармади, кўтарганлар эса саволимизга жавоб беролмасликларини айтдилар.\nЖиззахдаги маҳалла оқсоқолларидан бири Амирбой Мирзаевнинг айтишича, аҳоли орасида электр қуввати учун қарз бўлиб қолганлар бор. “Уларнинг асосий қисмини электр қувватидан фойдаланиш талабларига риоя қилмаган шахслар ташкил қилади”, дейди маҳалла оқсоқоли.\n- Қарз бўлиб қолганлар бор. Mасалан¸ мен оқсоқол сифатида ўзимнинг маҳалламга жавоб берадиган бўлсам¸ 25-30 фоиз бўлиши мумкин. Счëтчикни биров бузмайди. Ўша уйнинг эгаси бузиб қўяди¸ пломбасини бузиб ташлайди ëки орқага қайтариб юборади. Шундай ҳолатлар ҳам борки¸ давлатнинг келаëтган токини счëтчиксиз тўғридан тўғри столбадан улаб олган одамлар ҳам бор. Биз ҳар уч ойда газ ва светни сверка қилиб турамиз. У ўзининг счëтчиги ҳақида ахборот олиб бора олмаса¸ счëтчиги ноқонуний бўлса¸ кейин улар счëтчикка ҳисобламасдан қувватга ҳисоблагандан кейин кўпайиб кетадида у нарса¸ дейди Амирбой Мирзаев.\nЭнергетика соҳасида ишлаган мустақил кузатувчи Одил Аҳмедов эса қарздорларнинг асосий қисмини қашшоқ оилалар ташкил этишини айтади. Улар фойдаланилган электр қуввати учун ўз вақтида ҳақ тўлай олмаганликлари учун катта миқдорда қарз бўлиб қолганлар.\n- 300-400-500 минг қарзлари борлари ҳам бор. Энди оиласи ҳақиқатан ночор оилалар. Маҳалланинг ўзи ҳам кириб “Уни қил¸ буни қил” деб буйруқ бера олмайди¸ зуғум ўтказа олмайди. Вақти-соати келиб ўша маҳалла идоралари графигига қараб ëрдам пули ажратадиган бўлса¸ ана ўша ëрдам пулига навбат келганда расмийлаштириб ўша пулдан кейин босиб-босиб олиб қолади¸ дейди Одил Аҳмедов.\nСуҳбатдошимизнинг айтишича, айрим ҳолатларда назоратчилар бундай вазиятдан ўз фойдасига фойдаланишлари ва қарзи бўлмаган истеъмолчилардан ҳам пул ундиришлари мумкин.\n- Келиб назорат қилиб кетадиган назоратчилар бор. Ана ўшалар келиб “Тўланглар” деб талаб қилганда¸ уйнинг эгалари ноилож “Ҳозир ўчираман” дегандан кейин тўлашга мажбур. Лекин шу тўловни амалга ошираëтган пайтда баъзи бир назоратчилар сохта квитанция билан иш олиб боради. Кўпинча тўловни тўлаб юборади¸ сохта квитанцияни ëзиб беради. Шу билан бу нарса кассага компьютерга бориб тушмайди. Ана ўшандан келиб чиқади бу. Шунинг учун ҳам кейин “Назорат қилиб келганларга пул тўламанглар” деган буйруқ чиқди¸ деди Одил Аҳмедов.\nМустақил кузатувчининг айтишича, бугунги кунда электр қуввати истеъмолчиларининг таҳминан ярмидан кўпини бюджет корхоналарида ишловчилар ташкил қилади. Уларнинг маошларидан коммунал хизматлар, газ, электр қуввати учун ҳақ олдиндан ушлаб қолинади. Шунинг учун ҳам бюджетчилар орасида бу хизматлар учун қарздорлар деярли йўқ.\nЖиззахлик маҳалла оқсоқоли Амирбой Мирзаевнинг айтишича, электр қуввати учун қарздорларнинг қарзлари пенсия ва нафақа пулларидан ушлаб қолинади. Аммо ўз ҳуқуқини яхши билган фуқаролар эса пенсия ва нафақа пулларини тўла миқдорда олишлари мумкин:\n- 200 минг сўм пенсия оламан. “Берасизми?” деб туради. Берсам олади¸ лекин “беринг” деб мажбур қила олмайди. Чунки улар менга “беринг” деб айтган пайтда “Оғайни¸ менинг пенсиямдан ëки ойлигимдан сен фақат суднинг қарори бўлса ушлаб қола оласан. Акс ҳолда сенинг ҳаққинг йўқ” деб айтганман¸ деди Амирбой Мирзаев.


Ўзбекистон Республикаси Адлия вазирлигининг Кўчмас мулкларни гаровга (ипотекага) қўйиш тўғрисидаги шартнома хизматининг таснифи\nКўчмас мулкларни гаровга (ипотекага) қўйиш тўғрисидаги шартнома хизматининг таснифи.\nДавлат божи- гаров, кафиллик шартномаларини ва микромолиялаштиришни ҳамда ипотека кредитини амалга ошириш билан боғлиқ бошқа шартномаларни тасдиқлаганлик учун шартнома суммасининг 0,1 фоизи миқдорида, бироқ энг кам ойлик иш ҳақининг 50 фоизидан кўп эмас.\n- Ипотека нарсасига нисбатан мулк ҳуқуқини тасдиқловчи ҳужжат;\n- "Ергеодезкадастр" давлат қўмитаси ҳудудий бўлинмасининг маълумотномаси;\n- Уй, квартира, уйнинг ёки квартиранинг бир қисмида доимий прописка қилинган шахслар тўғрисида фуқароларнинг ўзини ўзи бошқариш органлари ёки хусусий уй-жой мулкдорлари ширкати томонидан берилган маълумотнома;\n- Гаров мулкини суғурта этилганлиги ҳақидаги гувоҳнома (суғурта полиси) ва (ёки) суғурта шартномаси;\n- Асосий мажбурият ҳақидаги шартнома (кредит ёки қарз шартномаси, маҳсулот етказиб бериш, контрактатсия, транспорт экспедицияси ва бошқалар);\n- Ипотекага қўйилган кўчмас мулкнинг ипотекага олувчи ва ипотекага қўювчи билан биргаликдаги тузилган баҳолаш далолатномаси ёки баҳоловчи ташкилотнинг хулосаси;\n- Ипотекага қўйилаётган мол-мулк умумий мол-мулкни (эр-хотиннинг биргаликдаги мулки) ташкил этса, барча мулкдорларнинг (эр-хотиннинг) розилиги;\n- Хусусийлаштирилган уй, квартира, уйнинг ёки квартиранинг бир қисми ипотекага қўйилганда, шу уй, квартира, уйнинг ёки квартиранинг бир қисмида доимий прописка қилинган ва хусусийлаштиришда қатнашиб розилик берган шахсларнинг нотариус ёки\n- Ўзбекистон Республикаси консуллик муассасаларининг консуллари томонидан шаҳодатлантирилган розилик аризалари;\n- Агарда ипотекага қўйилаётган турар жойда доимий прописка қилинган шахслар вояга етмаган, муомалага лаёқатсиз ёки муомала лаёқати чекланган бўлса, тегишлича уларнинг қонуний вакиллари ёки васийлик ва ҳомийлик органларининг ёзма розилиги;\n- Ипотекага олувчи ва ипотекага қўювчи юридик шахсларнинг таъсис ҳужжатлари, шунингдек вакилларининг ваколатларини тасдиқловчи ҳужжати (ишончнома);\n- Ипотека нарсаси ашёвий ҳуқуқ бўлган (хўжалик юритиш ҳуқуқи ва оператив бошқариш ҳуқуқи, мерос қилиб қолдириладиган ер участкасига умрбод эгалик қилиш ҳуқуқи, ер участкасига доимий эгалик қилиш ва ундан фойдаланиш ҳуқуқи, сервитутлар ва ҳоказо) ҳолатда мулкдорнинг розилиги, қонунда ва шартномада назарда тутилган ҳоллар бундан мустасно;\n- Давлат божи тўланганлигини тасдиқловчи ҳужжат.


17:00 / 24.11.2020 1401 pdf Ўқиш режими + -\nСайёрамизни ўраб турган ҳаво қобиғи атмосфера дейилади. Мазкур ҳаво қобиғининг вазни қанчалигини биласизми? У ерга қулаб тушадими? Атмосфера сайёрамиз узра муаллақ туришининг сабабини биласизми?\nУшбу мақолада шу каби саволларга жавоб берилади. Қуръони Каримда «Само» сўзи кўп ўринларда келган. Бу сўзнинг маъносини тушуниб олайлик. Сайёрамизни ўраб турган ҳаво қобиғи ҳам биз учун само, осмон ҳисобланади. Маълумки, ушбу ҳаво қобиғида булутлар шаклланиб, ёмғир ёғади. Луғатшунослар «само» сўзини «сендан юқорида бўлган барча нарса сен учун самодир» деб таърифлашган. Яъни сизнинг устингиздаги барча нарса самодир. Шу боис ҳам атмосфера бизга нисбатан осмон саналади. Унда ёмғирли булутлар шаклланади. Аллоҳ таоло Қуръони Каримда шундай деб марҳамат қилган:\nوَأَنزَلْنَا مِنَ السَّمَاء مَاء بِقَدَرٍ فَأَسْكَنَّاهُ فِي الْأَرْضِ وَإِنَّا عَلَى ذَهَابٍ بِهِ لَقَادِرُونَ۝\n«Осмондан ўлчов ила сув тушириб, уни ерга жойлаштирдик. Албатта, Биз уни кетказишга ҳам қодирдирмиз». (Муъминун сураси, 18-оят).\nМиллиардлаб ёруғлик йили масофаларга чўзилиб кетган осмоннинг аниқ чегараси, ўлчовини Аллоҳ таолодан бошқа ҳеч ким билмайди. Биз кўрадиган галактикалар, юлдузлар дунё осмонида жойлашган бўлиб, Аллоҳ таоло бизга яқин осмонни улар билан зийнатлаб қўйган.\nҚуръони Карим мантиқий ва илмий масалалардан бирини ўртага ташлаганки, Қуръони Карим нозил бўлган пайтда ҳеч ким бу масалани тасаввур ҳам қилмаган. Бу осмоннинг ерга қулаб тушиши масаласи. Ушбу масала юзасидан ёзилган мақолалар талайгина. Уларда бизга нисбатан осмон ҳисобланган атмосферанинг ерга қулаб тушиш имкониятлари борасида сўз юритилган.\nҚуръони Карим нозил бўлган пайтда бирор киши атмосферанинг вазни оғирлиги, унинг йўқ бўлиши ёки қулаб тушишининг хатарлари ҳақида оз бўлса ҳам тасаввурга эга бўлмаган. Лекин Қуръони Каримда ушбу масала ҳақида улуғ оятлар келган. Ўша оятларда Аллоҳ таолонинг Ўзи осмонни ерга қулаб тушишидан сақлаб туриши ҳақида айтилган.\nҲисоб-китоблардан сўнг маълум бўлдики, атмосферанинг вазни 5 квинтиллион (беш рақамидан кейин ўн саккизта нол) килограм экан. Демак, бизга нисбатан осмон ҳисобланган атмосфера жуда оғир экан. Тасаввур қилинг, оғирлиги 5 квинтиллион килограм бўлган тош ерга қулаб тушса нима бўлади? Албатта, ушбу атмосферани қулаб тушишдан сақловчи Аллоҳ таолонинг Ўзидир! Аллоҳ таоло ҳаво қобиғини муаллақ ҳолда, қулаб тушишидан сақлашда тортишиш ва зичлик қонуниятларини бу ишга хизматкор қилиб қўйган. Мисол учун агар атмосферанинг зичлиги ҳозиргидан камроқ бўлганида, буғланиб, ташқи фазога учиб кетган бўларди. Агар ернинг тортишиш кучи ҳозиргидан заифроқ бўлганида, атмосферани тортиб туролмаган бўларди. Аллоҳ таоло сайёрамизга муносиб ҳажм ва муносиб вазнни бериб қўйган, бунинг натижасида Ер ҳаво қобиғини ўз устида ушлаб туришга эришади.\nАтмосферадаги ҳаво ва сув зарралари оғирликка эга ва улар Ернинг тортишиш кучи таъсирида ерга тортилиши керак. Аммо Ердаги ҳарорат бу заррачаларни ҳаракатда ва заррачалар бир-бирини итарган ҳолда ушлаб туради. Шунинг учун улар зичлик қонуни бўйича пастки қисмида энг оғир ва тепада энг енгил моддалар кўринишида жойлаштирилади.\nМагнит майдон ер учун муҳимдир. Расмда ўнг томонда кичик кўк рангдаги Ерни кўриб турибсиз. У улкан магнит майдон билан ўралган ва ушбу майдон ўн минглаб километрларга чўзилган. Бу майдоннинг вазифаси Қуёшдан келадиган зарарли нурларни атмосферага киритмасликдир. Бунинг натижасида атмосфера зарарли нурлардан ҳимояланган бўлади ва Ер устида қолиши таъминланади. Аллоҳ таоло осмонни, яъни ҳаво қобиғимизни Ўз қудрати билан ҳалокатли нурлардан сақланган том қилиб қўйган.\nҲаво босими, ҳарорати, зичлиги ва Ернинг тортишиш кучи – буларнинг барчаси атмосферанинг Ер устида қолиши учун мутаносиб ўлчамдадир. Аллоҳ таолонинг фазли билан атмосфера устимизга қулаб тушмайди ҳам, устимиздан узоққа кетиб қолмайди ҳам. Сайёрамизни ўраб турган магнит майдон ҳам Қуёшнинг ҳалокатли шамолидан Еримиз омонда қолишига, атмосферамиз сақланиб қолишига сабаб бўлади.\nОлимлар айтадики, ҳавонинг босими, ҳарорат даражаси, атмосферадаги кислород миқдори шу даражада аниқ ўлчовда бўлиб, ҳаво қобиғининг барқарорлиги таъминланишига хизмат қилади. Агар бундай ўлчовда бўлмаганда, биз ушбу сайёрада яшай олмаган бўлардик. Бу Аллоҳ таолонинг бизга раҳматидир.\nАллоҳ таолонинг мана бу оятига эътибор берайлик:\n«Аллоҳ ердаги нарсаларни, денгизда Ўз изни ила юрадиган кемани сизларга беминнат хизматкор қилиб қўйганини ҳамда осмонни изнисиз ерга тушишдан тутиб туришини кўрмадингизми?! Албатта, Аллоҳ одамларга ўта шафқатлидир, ўта раҳмлидир». (Ҳаж сураси, 65-оят).\nУшбу оятни икки йўл билан тушунишимиз мумкин. Буни қарангки, икки ҳолат орқали тушунганимизда ҳам Қуръони Карим билан илм ўртасида номутаносиблик кўрмаймиз.\n1. Агар «само» сўзини ҳаво қобиғи деб тушунсак, бу ҳам тўғри. Атмосферанинг ўз ўрнида турмай, ерга қулаб тушиши ер юзида фалокатларга сабаб бўлади, бу фалокатлар эса ҳаётнинг тугашига сабаб бўлади. Аллоҳ таолонинг бизга улкан раҳмати сабабли ҳаво қобиғи ўз ўрнида вазифасини бажармоқда. Уни Роббимиз қулаб тушишдан тутиб туради.\n2. Агар «само» сўзини Ердан ташқаридаги фазо деб тушунсак, бу ҳам тўғри. Ернинг ташқи фазодаги ҳар қандай жисм билан, масалан, комета, астероид, улкан метеорит билан тўқнашиши Ерда фалокат юз беришига сабаб бўлади ва бу фалокат сайёрамизда ҳаёт тугашига сабаб бўлади. Оятга эътибор берсак, Роббимиз бизга улкан неъматларидан бири ҳақида баён қиляпти. Бу неъмат ҳаво қобиғининг устимизга қулаб тушишидан сақлаши ва ташқи фазодаги жисмларнинг Еримизга урилиб кетишидан муҳофаза қилишидир. Роббимиз биз яшаётган Ерни ҳамма томондан сақлаб қўйган. Ичидан ҳам, ташқарисидан ҳам. Роббимиз бизга ўта меҳрибондир. Оятнинг сўнггида «Албатта, Аллоҳ одамларга ўта шафқатлидир, ўта раҳмлидир» деб марҳамат қилган.\nБизларга сон-саноқсиз неъматлар ато этган Аллоҳ таолога чексиз ҳамду санолар бўлсин!\nМустажоб бўлган дуо\n08:00 / 25.11.2020 1524\n11:00 / 25.11.2020 2181\nДам олиш жойлари ва сайргоҳлар одобларидан бири ҳаромдан сақланиш ва кўзни тийишдир.Зотан, шариатда ҳаром қилинган нарсаларнинг барчаси ҳамма учун ўта зарарли давоми...\n4070 10:03 / 25.06.2020\nДилдора тадбирда ҳаммани оғзига қаратиб, йиғилганларга маъруза ўқиган аёл билан йўли бир эканини билиб, дили бир оз хира тортди. Табиатан одамови, одамлар билан давоми...\n2301 19:20 / 12.04.2019\n695 16:15 / 15.04.2020


Арманистондаги сайлов вақтида электрон қурилма президентни танимади\n17:38 / 02.04.2017\nАрманистондаги парламент сайлови вақтида электрон техника мамлакат президенти Серж Саргсянни бармоқлари излари орқали таний олмади. Бу ҳақда «Sputnik Армения» агентлиги хабар тарқатди.\nХабар қилинишича, овоз беришга келган Саргсян қурилмага 10та бармоғини тутган, аммо робот уни танимаган.\nШундан сўнг президент сайлов комиссияси аъзоларига паспортини тақдим этган, аммо қурилма уни ҳам қийинчилик билан тасдиқлаган. Фақат шундан кейингина Арманистон президентига талон берилган ва у овоз бериш учун махсус хонага йўналган.\n2 апрелда Арманистонда мамлакат парламенти – Миллий кенгашга сайловлар бўлиб ўтмоқда. Сайловларда 5 та партия ва 4 та блок иштирок этмоқда. Улар учун парламентга ўтиш минимал чегараси мос равишда 5 ва 7 фоизни ташкил қилади. Овоз беришда 2,5 млн га яқин одам иштирок эта олади.\nЕреван полицияси одамлар йиғилишига йўл қўймаяпти\nАрманистондаги намойишлар етакчиси қўлга олингани ҳақидаги хабар рад этилди\nЕреванда намойишчилар етакчиси қўлга олинди


Француз 5 метрлик бильярд таёқчаси билан рекорд ўрнатди\n20:46 / 21.04.2017\nФранциялик бильярд устаси Флориан Колер 5 метрдан узунроқ келадиган бильярд таёқчаси (кий) билан Гиннесс рекордлар китобидан жой олди. Бу ҳақда UPI нашри хабар бермоқда.\nСпортчи АҚШнинг Лас-Вегас шаҳридаги тадбирда узунлиги 537 см келадиган бильярд таёқчани намойиш қилди. Бу таёқчани унинг ҳомийси MEZZ япон фирмаси тайёрлаган. Бильярдчи бу антиқа таёқча билан 8 та шарни лузага тушира олди.\nГиннесс рекордлар китоби вакиллари ушбу таёқчани ўйнаш учун яроқли бўлган дунёдаги энг узун бильярд таёқчаси деб тан олдилар. Стандарт бильярд таёқчасининг узунлиги 160 см дан ошмайди.\nТадбирда Колер бильярд билан боғлиқ яна 5 та жаҳон рекордини ўрнатган. Гиннесс рекордлар китобига кўра, у бир дақиқа ичида ўртадаги лузага шарлардан тузилган тўсиқ устидан ўтказиб 70 та шарни тушира олган ва шарга зарба берганидан кейин унинг 23,53 сония давомида айланиб туришига эриша олган.\nрекорд бильярд таёқчаси Флориан Колер


Вилоят секторлари раҳбарларининг воҳамиз ёшларига М У Р О Ж А А Т И » Жиззах ҳақиқати газетаси расмий сайти\nЖиззах ҳақиқати газетаси » Вилоят ҳокимлигида » Вилоят секторлари раҳбарларининг воҳамиз ёшларига М У Р О Ж А А Т И\nВилоят секторлари раҳбарларининг воҳамиз ёшларига М У Р О Ж А А Т И\nАзиз ёшлар, қадрли навқирон\nЭзгу ниятлар, улкан режалар оғушида янги — 2020 йилга қадам қўйдик. Тарих зарварақларига олтин ҳарфлар билан битилган "Фаол инвестициялар ва ижтимоий ривожланиш йили" халқимиз ҳаётида, жумладан, бахтли фарзандларимиз тақдирида ўчмас из қолдирди.\n2018 йили муҳтарам Президентимиз раҳнамолигида 30 июнь санаси мамлакатимизда Ёшлар куни сифатида илк бор кенг нишонланди. Ёшларга оид давлат сиёсатининг ҳуқуқий асослари мустаҳкамланиб, дунёқараши кенг, тийран фикрлайдиган,муаммоли вазиятларда тўғри қарор чиқара оладиган келажак эгаларини тарбиялашда кенг қамровли ишлар амалга оширилди. Энг муҳими, барча жабҳалар-да олиб борилаётган ислоҳотларда вилоятимиз ёшлари фаол иштирок этдилар.\n2019 йилнинг 27 декабри ёшларга оид давлат сиёсатида туб бурилиш даврини бошлаб берди. Айни шу куни Ўзбекистон Республикаси Президенти Шавкат Мирзиёев Тошкентдаги ахборот-коммуникация технологиялари йўналишига оид фанларни чуқурлаштириб ўқитишга ихтисослаштирилган Муҳаммад ал-Хоразмий номидаги мактабда ёшлар билан дилдан мулоқот ўтказиб, бу борада амалга оширилган ишларга одилона баҳо берди. 2020 йилдаги долзарб вазифалар муҳокама қилинди.\nИшончимиз комилки, Президентимизнинг учрашувда сўзлаган оташин нутқи фарзандларимиз қалбига бир олам қувонч олиб кирди, ёшларга оид давлат дастури ижросига масъул раҳбарлар зиммасига катта масъулият юклади. Давлатимизраҳбари маърузасида "Ҳар бир ҳоким, туман ёки вилоят ҳокими бўлишидан қатъий назар, сектор раҳбарлари билан биргаликда ёшлар масаласини ўзи учун устувор вазифа қилиб олмас экан, жойларда бу борадаги ишларимизнинг натижаси самарали бўлмайди", — дея таъкидланди.\nЯнги йил шукуҳи давом этаётган бир кезда "Ёшлар инновацион марказида ташкил этилган байрамона тадбирда белгилаб берилган улуғвор марралар, шубҳасиз, Сизларнинг эртанги ҳаётингизни янада нурафшон қилишни таъминлайди. Вилоят ҳокимининг 7 январь кунги йигит-қизлар билан учрашувида Ёшлар иттифоқи вилоят кенгашининг "Ёшларга 20 имкон" лойиҳаси доирасида тадбирлар режаси ишлаб чиқилди. Унинг ижросини таъминлашга биз — секторларнинг раҳбарлари ҳам бевосита масъулмиз.\nДарҳақиқат, Ўзбекистон Республикасида 2020 йилда ёшларга оид давлат сиёсатини янги босқичга олиб чиқишга қаратилган кенг кўламли чора-тадбирлар дастури Сизларнинг эртанги кунингиз янада порлоқ бўлишига хизмат қилиши билан аҳамиятлидир.\nДавлатимиз раҳбари таъкидлаб ўтганидек, "Ҳоким ва ёшлар" учрашувлари тажрибаси бу йил изчил давом эттирилади. Ҳар ҳафтанинг бир куни Сизларнинг масалаларингизни ечиш куни деб белгиланди. Ўзбекистон Республикаси Президентининг Жиззах вилояти Халқ қабулхонаси билан ҳамкорликда Сизлар билан бу йил ҳам юзма-юз мулоқотлар ўтказиб, талаб ва муаммоларингизни ўрганиб боришга киришдик. Маҳаллий Кенгашларнинг сессияларида ҳар ойда айни шу масала юзасидан бизнинг ҳисоботларимизни тинглаш амалиёти йўлга қўйилади.\nУюшмаган ёшларнинг бандлигини таъминлаш, уларнинг бўш вақтини мазмунли ўтказиши, таълим олишга ва касб ўрганишга бўлган қизиқишларини доимо ўрганиб, бунинг учун қулай шарт-шароит яратиш ҳам секторлар зиммасидаги масъулиятли вазифадир. Ёшлар мурожаатларини қайд этиш ва таҳлилини юритишга секторлар кесимида алоҳида эътибор қаратилади.\nПрезидентимиз томонидан илгари сурилган бешта муҳим ташаббусни кенг қулоч ёйдириш, ёшларнинг таълим-тарбияси ва маънавиятини юксалтириш, вояга етмаганлар ўртасида ҳуқуқбузарлик ва жиноятчиликнинг олдини олишни секторлар кесими ўз назоратига олади.\nШунингдек, ёшларнинг бандлик даражасини оши-риш, иқтидорлиларни кашф этиш, уларнинг инновацион ишланмалари ва интеллектуал салоҳиятини рўёбга чиқаришга кўмаклашиш асосий вазифамизга киради. Шу йўналишдаги фаолият секторлар кесимида мунтазам мониторинг қилиб борилади.\nҲар бир оила бахтли яшашга ҳақлидир. Лекин республикамизда, хусусан, вилоятимизда оилавий ажримларнинг ўсиб бораётганлиги аччиқ ҳақиқат. Бу кўнгилсиз ҳолатнинг олдини олиш учун мамлакатимизда имкониятлар етарли. Фуқаролар йиғинларидаги яраштирув комиссиялари, вилоят, туман, шаҳарлардаги "Оила" илмий-тадқиқот марказлари бунинг учун ўз фаолиятларини янада фаоллаштиришлари зарур. Уч босқичдан иборат "Йилнинг намунали ёш оиласи" танловини ташкил этиш лозим.\nАлоҳида обрў-эътиборга эга оқсоқоллардан иборат "Фахрийлар ибрати кенгаши" нафақат вилоятда, балки барча туманлар, Жиззах шаҳрида ҳам тузилиши тарафдоримиз. Мазкур тузилманинг фаолияти йўлга қўйилиши ўйлаймизки, оила тинчлиги, фаровонлигини таъминлашбилан бирга ажримларнинг камайишига хизмат қилади.\nДавлатимиз раҳбари ёшлар билан учрашувда бешта муҳим ташаббуснинг ҳар бир йўналишини туман ва шаҳарларда тизимли амалга ошириш бўйича аниқ вазифалар қўйди. Унинг ижросини таъминлаш борасида ҳали кўп иш қилишимиз лозим. Талаба ва ўқувчи-ёшлар ўртасида китобхонлик муҳитини юксалтириш ва улар ўртасида китоб мутолаасига янгича муносабатларни шакллантириш мақсадида "Китобхон талаба, китобхон ўқувчи" танловини ташкил этиш лозим. Анъанавий тарзда ташкил этиб келинаётган "Зомин қалдирғочлари" ижодкор ёшлар форумининг кўламини янада кенгайтириб, Марказий Осиё ижодкор ёшлари форумига айлантириш кўзда тутилганлиги ўйлаймизки, адабиётга ошно йигит-қизларга кенг имкониятлар эшигини очади.\nСекторлар кесимида бўш иш ўринлари ярмаркаларини мунтазам ташкил этиш, ёшларнинг компьютер саводхонлигини ошириш, йигит-қизларнинг оммавий спорт тўгараклари ва секцияларига янада кенг жалб қилишда ҳам аниқ режаларимиз бор. Ҳар бир ҳудудда "Ёшлар — келажагимиз", "Ҳар бир оила — тадбиркор" давлат дастурлари ижросини таъминлаш бўйича кенг қамровли ишлар амалга оширилади.\nМуҳтарам Юртбошимиз таъкидлаб ўтганидек, бу йил ёшларга оид давлат сиёсатида туб бурилиш даври бўлади. Ишончимиз комилки, Сизлар Президентимизнинг оталарча ғамхўрлигидан руҳланиб, юксак марраларни эгаллаш йўлида ёшлик куч-ғайратингизни тўла ишга соласизлар. Биз — сектор раҳбарлари эса Сизларни ҳамиша қўллаб-қувватлаб, ёнингизда камарбаста бўламиз!\nМустақил Ватанимиз, доно ва одил Президентимиз Сиздан жасорат, фидойилик кутади. Улуғ мақсад йўлида ҳар бирингизга муваффақият, омад ёр бўлсин, азиз ёшлар!\nВилоят секторларининг раҳбарлари.


Бош саҳифа Ўзбек насри онлайн антологияси Худойберди Тўхтабоев (1933)\nРубрика: Худойберди Тўхтабоев (1933)\nЎзбек болалар адабиётининг кўзга кўринган вакили Худойберди Тўхтабоев 1933 йилда Фарғона вилоятининг Ўзбекистон туманида туғилди. Унинг болалик ва ўсмирлик йиллари уруш даврига тўғри кедди, ота-онадан эрта етим қолди. Ёзувчи ўрта мактабни тугатиб, ТошДУ филология факултетининг логика-психология бўлимига ўқишга киради. Талабалик йиллариданоқ бадиий ижодга қизиқади.Худойберди Тўхтабоев олий ўқув юртини тугатгач, «Тошкент ҳақиқати», «Қизил Ўзбекистон» рўзномаларида, «Гулистон», «Гулхан», «Шарқ юлдузи», «Ёш куч» ойномаларида, «Камалак» нашриётида ишлади, «Олтин мерос» республика жамғармасига раҳбарлик қидди. Адиб ижодининг дастлабки давриданок ҳажвга, кулгига мойил ҳикоя тўпламларини, қисса ва романларини яратди. Унинг биринчи ҳикоялар тўплами «Шошқалоқ» 1961 йилда эълон қилинди.Худойберди Тўхтабоев Ҳамза номидаги Давлат мукофоти, «Ўзбекистонда хизмат кўрсатган маданият ходими» (1982) унвони совриндори, Ўзбекистон халқ ёзувчисидир (1991).Асарлари: «Сеҳрли қалпоқча» (Бу асарда воқеалар қаҳрамон тилидан баён этилган), «Сариқ девни миниб» (1968, жами 24 тилга таржима қилинган), «Сариқ девнинг ўлими» (1973), «Беш болали йигитча» (1976), «Қасоскорнинг олтин боши» (1981), «Йиллар ва йўллар» (1983), «Сеҳргарлар жанги ёки ширин қовунлар мамлакатида» (1986), «Мунгли кўзлар», «Сир очилди» (1964), «Омонбой ва Давронбой саргузашти», «Жаннати одамлар» (1996), «Шошқалоқ», «Сўқмоқлар» ва бошқ.\nЧоп этилган 12.05.2019 19.04.2019 МуаллифZiyouz.uz\nХудойберди Тўхтабоев. Жаннати одамлар (Ўсмирлар учун роман). — Тошкент, Чўлпон нашриёти, 1995. Асар инсоннинг қадр-қимматини улуғлаш, ундаги яхши хислатларни шарафлаш, тубанликлардан нафратланиш туйғуларига йўғрилган. Шафқатсиз даврда яшаб, қалби тўла армон билан оламдан ўтган марҳум онам Сорабиби Эркавой қизининг хотирасига бағишлайман. давоми…\nРукнларХудойберди Тўхтабоев (1933), Янги китоблар\nБир бор экан, бир йўқ экан, ўтган замонда эмас, шу ўзимизни кунларда Тошкент шаҳрида энг ақлли одамларни шошириб, ўйлантириб қўядиган сирли бир воқеа юз берибдики, бутун шаҳар аҳли ҳайратдан ёқасини ушлаб қолибди. 12 қаватли уйларнинг қоқ ўртасига дадалари қуриб берган давоми…\nРукнларХудойберди Тўхтабоев (1933)\nХудойберди Тўхтабоев. Қасоскорнинг олтин боши (роман)\nХудойберди Тўхтабоев. «Фермер қизга тош отманг» (драма)\nШокалоннинг шоҳона қурилган ҳовлиси. Айвонда Шокалон билан хотини Шаҳринисо атлас тўшакларга, пар ёстиқларга ясланишиб суҳбатлашяпти. Нарироқдаги баланд тушган равонда ўғли Шоумар уч-тўрт тенгқурлари билан қарта ўйнаяпти. Хизматкор аёл эр-хотин олдига сўйилган қовун олиб киради.Аёл – Мен энди кетаверайми?Шаҳринисо – Йигитларга давоми…\nХудойберди Тўхтабоев. Беш болали йигитча (роман)\nОПАЖОНИМ БОР ЭДИ… Биринчи қисм ЧАҚИРИҚ ҚОҒОЗИ Мени қишлоғимиздаги жамики ўғил болалар ёмон кўришади, шунинг учун ҳам менга «беш болали» деб лақаб қўйишган.Беш болали дейишларига, ростини айтсам, унча жаҳлим чиқмайди. Нега десангиз, чиндан ҳам роппа-роса бешта укам бор. Бешовиниям ўзим давоми…\nХудойберди Тўхтабоев. Қуёнлар салтанатининг шаҳаншоҳи (роман)\nБИРИНЧИ ҚИСМ САРСОНУ САРГАРДОНЛИКДА I боб Бу қишлоқнинг асл номи Хонкелдими, Қўрғончами — ҳеч ким аниқ билмайди. Катта кўчанинг ўнг томонидагилар Хонкелди дейишади. Хонлар яшаган, билиб қўйинглар, дейишади. Чап томондагилар қўрғонча дейишади. Қўрғончада хонларнинг навкарлари, навкарбошилар турган, билиб қўйинглар, дейишади. давоми…\nХудойберди Тўхтабоев. Ширин қовунлар мамлакати (роман)\nI БОБ МЕН АКБАР ҚОВУНЧИ БЎЛАМАН Гап қўшмай турсангиз, ҳаммасини бир бошдан сўзлаб бераман, бўлган воқеа қандай юз берган бўлса, қасам ичиб айтаманки, ҳеч нарса қўшмасдан, ҳеч нарсани олиб ташламасдан шундайлигича айтаман. Ёлғончи эмасман. Ёлғон гапирган одамни кўрсам, мени етти давоми…\nХудойберди Тўхтабоев. Сариқ девни миниб (роман)\nСЕҲРЛИ ҚАЛПОҚЧА I боб КЎЧАГА ҚУВИЛДИМ Танишиб қўяйлик: отим Ҳошим, эркалатиб чақирмоқчи бўлсангиз Ҳошимжон деб айтасиз. Фамилиям — Рўзиев, Рўзивой тракторчининг ўғлиман. Рухсат берсангиз, оиламиз ҳақида ҳам икки-уч оғиз сўзлаб ўтсам: дадам икки-уч йилдан буён чоида булдозер ҳайдаб ер текислайди, давоми…


Monday, 07 March 2016 02:22\nЯқин Шарқдаги араб мамлакатларидан фарқли ўлароқ Эронда жинсни ўзгартириш рухсат этилган ва қисман мамлакатнинг ўзи сарф ҳаражатларини ҳам қилиб беради. Қизиқ тарафи шундаки, 1979 йилги Эрондаги инқилобдан сўнг исломий бошқариш тури ўрнатилган бўлиб, мамлакатда вилояти фиқҳ услуби жорий қилинган. (Шиалардан бўлган уламоларнинг бошқаруви). Яъни, бу концепцияга кўра, шиаларда олий иқтидор Эрон Ислом Республикасининг олий раҳбарига тегишлидир. Одатда бу раҳбар фатволар чиқаради ва мазкур фатволар Эронда қонун кучига эга. Чиқарилган фатволарнинг бирида расмий равишда транссексуалларни тан олинишига олиб келган.\nБу фатвонинг тарихи қуйидагича. Ислом инқилобининг раҳбари бўлишидан олдин Руҳуллоҳ Ҳумайни ўзининг 1965 йили чоп қилинган “Таҳрир ал-Васила” деб номланган сараланган фатволар китобида жинси ўзгартириш ҳақида қуйидагиларни ёзгган: “Илоҳий ваҳийда эркакни аёлга ва бунинг акси - жинсни ўзгартириш ҳақида тақиқ йўқ”.\nШундай қилиб, рухоний жинсни ўзгартириш Аллоҳ яратган нарсани ўзгартириш эмаслиги, балки хунасалик касаллигини даволлашнинг зурурий услуби деб айтган. Фатвода алоҳида гермафродитлар (хунаса) жинсларини алмаштириши мумкинлигии айтилган. Умуман олганда Исломда инсоннинг жинсини аниқлаш ўта муҳимдир, масалан намозда. Шундай бўлса ҳам Ҳумайни гомосексуализмга қарши гапириб, уни ҳаром деб айтган.\n1978 йил, Эрон шохи Муҳаммад Рози Пахлавий ағдарилишидан ва ўзининг иқтидорга келишидан бир йил олдин шиалар учун муқаддас бўлган Ироқнинг Нажафида истиқомат қилаётган оятуллоҳга ўзининг хотин бўлиши кераклигига ишонган Ферейдун Хотун Мулкаро деган одам савол билан мурожаат қилади. Бироқ унинг бу муржаатидан сўнг аниқ бирон амалий нарса бўлмайди, аммо бир йилдан сўнг Эрондаги Ислом инқилоби юз бергач Ҳумайнининг гомосексуализм ҳақидаги тасаввурлари, яъни уни ҳаром қилиниши ва бу жиноят учун ўлим жазосинини жорий қилиниши амалга киритилади.\nШу тарзда, Мулкаро ўша вақтда трансвестит бўлган ҳолда: аёлларнинг пардозларидан фойдаланган ёки аёллар либосидан фойдаланиб баччабозликда айбланиш хавфида бўлган. Бироқ, 1987 йили у Ҳумайнийнинг Аҳмад исмлик яқини орқали Раҳбар билан учрашишга мувоффиқ бўлади. Мулкаронинг эслашича, имом гермафродит ва транссексуаллар фарқига бормаган экан. Ўзининг шахсий шифокорлари билан маслаҳатлашиб, масалага ойдинликлар киритиб бўлганидан сўнг, Мулкаронинг айтишича, Ҳумайни уни “Худонинг хизматичиси” деб атаган ва жинсини ўзгартириш учун рухсат берган экан. Сўнг, Эрон адлия вазирлигининг суд-тиббиёт ташкилоти, юқорида зикр қилинган оятуллоҳ Ҳумайнининг фатвосига асосланган ҳолда жинсни ўзгартириш Исломга мувоффиқ эканини тан олиб қонунлаштирган. 1997 йил Тайланда ўтказилган жароҳлик амалиётидан сўнг Мулкаро аёлга “айлантирилган” ва исмини Марямга ўзгартирган. Шундай қилиб, Марям Эрон Ислом Республикасидаги биринчи тан олинган трассексул бўлган.\nЭроннинг Қум шаҳридаги диний марказда жинс ўзгартириш муаммолари Ислом меъёрларига мувофиқ тарзда ўрганилади. Бу масала бўйича мутахассис ҳужжатул-Ислом Муҳаммад Кариминия бўлиб, ушбу мавзуда илмий иш ёқлаган ва "Ислом ҳуқуқи ва қонунчилиги нуқтаи назаридан жинс ўзгартириш" номли китоб муаллифидир. Афсуски, китобнинг форсча нусхасини Интернетдан қидириб топишнинг иложи бўлмади (бошқа тилларга ҳали таржима қилинмаган бўлса керак). Жорий олий раҳбар оятуллоҳ Али Хоманаийга кўра, "агар инсоннинг жинсини аниқлашга имкон берса", бундай амалиётни ўтказиш мумкин.\nДавлат бу ишларни молиялаштириши билан бирга бу жараённи тўлиқ ўз назоратига олган. Психотерапевтга ташриф қилишдан бошлаб, энг сўнгги босқич, яъни жарроҳлик амалиётигача ярим йил вақт кетади, ҳар бир одам учун 3-3,5 минг доллар сарф қилинади. Бугунги кунда Эронда тахминан ўн мингдан ошиқ транссексуаллар истиқомат қилишади. Қилинаётган жарроҳлик амалиётларига кўра, Ислом республикаси Таиландга етиб қолди. (Турли хил ҳисоб-китобларга кўра, Эронда бир йилда 500 дан 700 гача одам ўз жинсини ўзгартирар экан). Эрон мамлакати жинсни ўзгартиришни қўллаб-қувватлайди. Яъни, бу амалиёта кетадиган эллик фоиз сарф-ҳаражатларни ўз зиммасига олган. Шунинг учун ҳам ғарб мамлакатларига қараганда Эронда жинсни алмаштириш 7 баробар кўпдир. Мутахассисларнинг айтишича, Эронда бу қадар жинсни ўзгартиришга сабаб, мамлакатдаги баччабозлик учун ўлим жазоси эканидадир. Баччабозлар ўлим жазосидан қутилиши ва нафсини қондириб яшаши учун жинсларини ўзгартирар экан.\nГенетик нуқтаи назардан жароҳлик амалиёти чоғида жинс барибир ўзгармайди. ХХ хромосома ҳар бир ҳужайрада қолаверади. Бу ерда "жинс" тушунчаси биологик эмас, фақат психологик аҳамият касб этади. Трансгендер (ёки транссексуал) тикилган жинсий аъзо (ёки маҳрум қилинган аъзо) билан ҳам анчадан бери ўзини ўз жинсида эмас деб билади. Демак, унинг нафси ҳам ўзини идентификация қилган ҳолга ўзгариб бўлган бўлади.\nЖинснинг биологик тушунчаси бор (айнан маълум ХХ ёки ХУ хромосомалар билан), ҳамда ўзини қайси билогик турга мансублигидан қатъий назар, яъни ўзини ким деб хис қилиш - гендер тушунчаси бор. Ҳеч қандай жарроҳлик амалиёти жинсни генетик ўзгартира олмайди (аёлдан эркакка "айланган" транссексуал барибир генетик жиҳатдан аёллигича қолади). Эркаклик аъзосининг имитацияси учун қилинган жарроҳлик амалиётидан олдин бундай аёл ўзини аёл танасидаги эркак деб ҳисоблаб юрган бўлса, амалиётдан сўнг ҳам у ўзини шундай ҳисоблаб юради.\nБиология тарафидан ҳам жинс ўзгармайди. Масалан, эркакка "ўзгариб" олган аёл генлари барибир аёлларники бўлиб қолаверади. Жинсни ўзгартириш бўйича жарроҳлик амалиётини умуман олганда косметик амалиёт деб айтсак ҳам бўлади. Агар янада аниқроқ айтадиган бўлсак, "бемор"нинг ўзига кераксиз деб билган аъзоларини олиб ташлаш орқали нафсидаги нарсани бор деб кўрсатишга эришишдир.\nРобитатул Оламил Исломий ҳузуридаги Ислом Фиқҳи Академияси\nАбдуллоҳ: «Нима учун Расулуллоҳ соллаллоҳу алайҳи васаллам лаънатла-ган кимсани лаънатламас эканман. Ҳолбуки, бу Аллоҳнинг китобида бор», – деди». Муслим ривоят қилган.\nБу даволаш жарроҳлик йўли билан бўладими ёки гормонлар билан бўладими, фарқи йўқ. Бу нарса беморликдир. Беморликни эса даволаш лозим. Бу даволаш Аллоҳнинг яратганини ўзгартириш доирасига кирмайди. Валлоҳу аълам. (Шайх Муҳаммад Содиқ Муҳаммад Юсуф, "Зикр аҳлидан сўранг" китобидан)\nMore in this category: « Таҳорат - чўчқа гриппига қарши энг самарали восита! Рамазонда соғлиқни авайлаш бўйича маслаҳатлар »


Азиза Ниëзметова: Уятсиз қўшиқларни омма олдида айтмайлик!\n"Чодирхаёл"нинг навбатдаги сонида ўзбекистонлик таниқли хонанда Азиза Ниёзметова билан суҳбатлашдик. Ниёзметова бундан 15 йиллар муқаддам “Бир муҳаббат тарихи” қўшиғи билан санъат шинавандаларига танилган эди. Аслида Азиза Ниëзметова ўз ижодини Хоразм халқ оғзаки ижоди намунаси бўлган халфа қўшиқларини айтишдан бошлаган.\nХалфа қўшиқларига оид мотивлар Азиза Ниëзметованинг кейинги қўшиқлари тамалидан ўрин олгани эътироф қилинади.\nУмуман, ўзбек поп мусиқасида Хоразм шевасида қўшиқ айтишга мойиллик сезиларли бир ҳодиса.\nНасиба Абдуллаеванинг "Бари гал"идан тортиб, "Божалар" гуруҳи қўшиқларигача бу мойиллик кўриниб туради.\nЎзбек поп қўшиқчилигининг катта момоси Тамарахоним айтган “Рўмолим” қўшиғи граммофон карнайларидан янграганига ҳам 70 йилдан ошди:\nРўмолим душди ëпа,\nOлип баринг, ҳай опа!\nРўмолим ичи шойи,\nИчинда бордир ойи,\nOлип баринг, ҳай дойи!\nБу қўшиқ аслида Хоразмда "Халфа" деб аталадиган аëл ашулачиларнинг репертуаридаги қўшиқ эди.\n19-аср ва 20-асрнинг иккинчи ярмида Хоразмда Хонимжон халфа, Онажон халфа, Онабиби қори (Ожиза), Шукуржон халфа, Шарифа халфа, Жони халфа, Бибижон халфа, Дурхоним халфа, Киш халфа, Гулжон қори, Ойша кулол халфа, Ёқут халфа Вафоева, Шарифа Нўғай Оташева, Ўғил Нўғай Қурёзова, Ёқут халфа Сейтниязова ва бошқаларнинг номлари халқ орасида танилган эди.\nАëлларнинг хос базмларида, эркаклар кўзидан холи тарзда айтадиган қўшиқлари совет ҳукумати ўрнатилганидан кейин умумхалқ¸ яъни эркакнинг ҳам, аëлнинг ҳам бирдай мулкига айланди.\nАзиза Ниëзметова: “Уятиз қўшиқларни омма олдида айтмайлик”\nФеминизм дарғалари — Коллонтай ва Цеткиннинг эркин севги ҳақидаги таълимоти Онабиби қорининг муллалар тақиқлаган қўшиқларига яшил чироқ ëқди.\nУстидан парда кўтарилган қўшиқларга совет даврида деярли эътироз бўлмади. Боз устига, халфалар ўз қўшиқларига "коммунизм", "Ленин", "инқилоб", деган калималарни киритдилар.\n1974 йилда Ўзбекистон телевидениеси ўтказган “Марҳабо талантлар” кўрсатувида бир халфа иккинчи халфага ўртада рақсга тушаëтган қошлари велосипеднинг рулига менгзайдиган ишвали соҳибжамол раққосага қарата "Сиз шу гулни қайси боғдан олдингиз?" деб савол беради.\n“Инқилоб нуридан олдим шу гулни, коммунизм боғидан олдим шу гулни” деб жавоб йўллайди иккинчи халфа.\nКоммунизм боғидаги “Гул”нинг ортиқча шаҳвонийлиги ўша пайт мулозимларига эриш туюлмайди.\nОрадан анча вақт ўтди...\nКоммунизм боғлари саробдай йўқ бўлди. Аммо, коммунист давр меваси бўлган раққоса қизлар ишсиз қолмади. (Совет давридан олдин аëлларнинг рақс қилиши ман қилингани боис, эркаклар рақсга тушишган - таҳр.)\nГармон ўрнини Японияда ишланган мусиқий синтезаторлар эгаллади. Халфалар ëқасига митти микрофонлар тақилди.\nСовет мафкурасига мос халфа қўшиқлари урфдан чиқиб, шаҳвоний мазмундаги қўшиқлар урчиди.\nЎрдаклар оëғига ипак керак¸\nËр билан ëтиш учун юрак керак.\nХалфа қўшиқлари асл ўзанига, аëлларнинг хос базмларидагина айтилган эркак-аëл муносабатларига қайтди.\nХалфа қўшиқчиларига раққоса ўлароқ ижодини бошлаган Азиза Ниëзметова пировардида қадим қўшиқларга янги оҳанг ва эркин руҳ ато қилди. Ўз қўшиқларида эски анъаналарни янги тарзда ифода қилаëтган Азиза Ниëзметовага қўнғироқ қилдик:\nОзодлик: Ассалому алайкум Азизахон.\nАзиза Ниëзметова: Ассалому алайкум.\nОзодлик: Азизахон, сиз билан халфа қўшиқлари ҳақида гаплашмоқчи эдим. Бу қўшиқларни сиз бир оз ўзгартириб айтаяпсиз, буни сабаби нимада?\nАзиза Ниëзметова: Мен қўшиқ мазмунини бутун Ўзбекистон тушунсин, дея жумлаларни адабий тилга тўғирлаб қўйдим, холос.\nОзодлик: Энди қўшиқлар мазмуни бир оз уятсиз эмасми. Масалан:\nШу ўртада бир бола бор армани¸\nЖоним опа¸ шу болага бер мани¸\nЖоним опа¸ шу болага бермасанг¸\nШу кун оқшом уйларинда гўр мани.\nАзиза Ниëзметова: (Қўшилиб куйлайди) Бу қўшиқ тор даврага мўлжалланган. Аммо сиз билсангиз, бундан ҳам уятсиз қўшиқлар бор. "Ўйнаш тутсанг, ëшидан тут" деган жумлалар бор қўшиқларда. Буни катта даврада айтмаймиз. Умуман, барчани кўзи қўшиқчиларда бўлгани учун биз санъаткорлар маънавият, одобу аҳлоқ борасида бошқаларга ўрнак бўлишимиз керак. Кийимимиз, юриш-туришимиз айтган гапимиз ҳам қуюшқондан чиқмаслиги керак, - деган суҳбатдош кенг омма олдида бемалол айтса бўладиган бир халфа қўшиғини ижро қилиб берди:\nШу ëрни ахтариб топмасам бўлмас¸\nҚўлларим бўйнига солмасам бўлмас.


Спорт 04:05 / 12.03.2020 17542\n«Ювентус» клуби ҳимоячиси Даниэле Руганида COVID-19 коронавирус аниқланди. Бу ҳақда Турин клуби расмий баёнот билан чиқди.\n«Тиббий текширувлар натижасида Ругани коронавирусга чалингани маълум бўлди. Клуб футболчини алоҳида сақлаш ва даволаш ишларини бошлади. Футболчи билан яқин алоқада бўлган клуб вакиллари ҳам алоҳида рўйхатга олинди. Эҳтиёт чораси сифатида футболчилар ҳам чуқур тиббий назоратдан ўтказилади» - дейилади клуб хабарида.\nРугани 8 март кунги «Интер»га қарши ўйинда майдонга туширилмаган бўлса-да, туринликлар захирасидан жой олганди. У икки жамоанинг бир қатор футболчилари билан кўришган. Вируснинг уйғониш муддати 14 кун саналади.\nМаълумот учун, ўтган 24 соат ичида Италияда 168 нафар киши коронавирусдан вафот этди. Касалланганлар сони 9 минг нафар кишидан ошган. Мамлакатда барча оммавий тадбирлар, шу жумладан А Серия ўйинлари ҳам қолдирилган.\n11:00 / 22.05.2020 52772


МИНИСТРЛИКЛЕРАРАЛЫҚ ЖУМЫСШЫ ТОПАРЛАРДЫҢ МӘЖИЛИСИ | Qaraqalpaqstan Xabar Agentligi\nМИНИСТРЛИКЛЕРАРАЛЫҚ ЖУМЫСШЫ ТОПАРЛАРДЫҢ МӘЖИЛИСИ\nТашкентте 5-март күни Өзбекстан-Россия министрликлераралық сөйлесиў шеңберинде жумысшы топарлардың ушырасыўлары болып өтти.\n2017-жылы Өзбекстан ҳәм Россия Федерациясының бирге ислесиўи жаңа басқышқа көтерилди. Еки ел басшылары арасындағы дослық қатнасықлар министрликлер ҳәм ведомстволараралық бирге ислесиўдиң тез пәт пенен раўажланыўын тәмийинлеўде әҳмийетли фактор болмақта.\nПрезидент Шавкат Мирзиёевтиң 2017-жыл 4-5-апрель күнлери Россия Федерациясына мәмлекетлик сапары шеңберинде қаржы министрликлери арасындағы бирге ислесиў ҳаққында меморандумға қол қойылған болып, оған муўапық салық сиясаты, салық ҳәкимшилиги ҳәм жергиликли бюджетлердиң бийғәрезлигин арттырыўда бирге ислесиўди беккемлеў нәзерде тутылған.\nМеморандумның орынланыўы шеңберинде салық ҳәм қаржы уйымларының тәжирийбесин үйрениў бойынша өз-ара сапарлар әмелге асырылмақта, турақлы түрде видеоконференциялар өткерилип келинбекте.\nӨзбекстан ҳәм Россия қаржы министрликлери арасындағы келисимлердиң әмелий орынланыўы шеңберинде елимизге Россия Федерациясының тийисли министрликлери ҳәм ведомстволары ўәкиллеринен ибарат делегациясы келди.\nУшырасыўларда Өзбекстан Республикасының Президенти жанындағы Жойбарлаў басқармасы миллий агентлиги, Қаржы министрлиги, Мәмлекетлик салық ҳәм Мәмлекетлик бажыхана комитетлериниң ўәкиллери, бийғәрез экспертлер қатнасты.\nҚәнигелер арасындағы сөйлесиў бир неше бағдар бойынша шөлкемлестирилди. Атап айтқанда, Россияның салыққа тартыў ҳәм бажыхана нызамшылығы тараўындағы тәжирийбеси, еки министрликтиң өз-ара мәплерине байланыслы басқа да бағдарлар бойынша жумысшы топарлар дүзилди.\nТәреплер еки елдеги миллий экономиканың жағдайы ҳаққында мағлыўмат алмасып, Россия-Өзбекстан қатнасықларының раўажланыўы ҳәм қаржы тараўындағы өз-ара шериклик принциплерин белгилеп алды.\nИлажда қатнасыўшылар тәрепинен нәтийжели бирге ислесиўдиң перспиктивадағы бағдарлары ҳәр тәреплеме додаланып, бирге ислесиўди буннан былай да кеңейтиў бойынша өз-ара мәплерге тийкарланған «жол картасы» ислеп шығылды. Онда нәзерде тутылған илажлардың орынланыўы қаржы министрликлери арасындағы өз-ара тығыз ҳәм конструктив бирге ислесиўди тәмийинлейди.\nЕки ел қаржы министрлигиниң 6-март күни болып өтетуғын ушырасыўында усы «жол картасы»на қол қойыў режелестирилген.\n07.03.2018, 18:12 | 101 мәрте көрилди